text:
লখিপুরওনলাইন দিজিতেল দেক্সঃ
বিজেডি , আরজেডি , সিপিএম , মুসলিম লিগ নচিংবা রাজনিতি দোলশিংনা অপনবা পিরবসু কংগ্রেস অমসুং মখোয়গা চৎমিন্নরিবা কাংবুশিংগা য়ানবা পুরকতুনা তলাক্কী বিল অসি পাস তৌবদা থোইদোক্না অৱাবা ওইখিদ্রে। পুং অহুম চুপ্না ঙরাং লোকসভাদা য়েৎনখিবা অদুদা তৃণমুলদি য়াওখিদে। ভোত তৌনবদসু নাকল অমত্তদা লেপ্তবমখৈ মমতা বন্দোপাধ্যায় চোংথোক্তুনা লৈখি। কংগ্রেসতি মমাং থাবদা পামদবা খরমখৈ উৎলম্লবসু মমৈথংদদি বিল অসিবু শৌগৎতুনা ভোত পিখি। রাহুল গান্ধীনা করিগুম্বা শৌগৎলগদি তলাক অহুম্লক হায়দুনা নুপী খায়নবগী বিল অসি রাজ্যসভানসু পাস তৌবদা মোদিগী অপনবা ওইরোইদৌরি। বিল অসি শরিয়তকী মায়োক্তা লৈবা নত্তে, তৌবতবু বিল অসিনা মুসলিম নুপীশিংগী অধিকার ঙাকতুনা থম্নবগী দমক্তনি হায়না সরকারগী মাইগৈদগী বিল অসিগী মতাংদা ফোঙদোকলি। লোকসভানা ঙরাং পাস তৌখ্রবা বিল অসি রাজ্য সভানসু পাস তৌবিনবা পার্লিয়ামেন্তরি এফেয়ার্স মন্ত্রী অনন্ত কুমারনা ঙসি রাজনীতি দোল পু্ম্নমক্তা আপিল তৌখি। পনবা য়াই, অনৌবা আইন অসিগী মতুং ইন্না কনাগুম্বা নুপা অমনা মাগী নুপীদা তলাক হায়বা ৱাহৈ অসি অইবা ওইনা, চিন্না নত্রগা অতৈ করিগুম্বা ইলেক্ট্রোনিক মেদিয়াগী খুৎথাংদা হায়বা থোক্লবদি আইনগী ওইবা চৈরাক ফংনিঙাই ওইরগনি।
লখিপুরওনলাইন গী ফেসবুক পেজ লাইক তৌবিউ।


c: text/html

text:
লেঙশিনবীরকসি মৈতৈ লোনগী www.GotQuestions.org!
মখাদা পীরিবা লমায়শিং অসি মৈতৈলোনদা ইরবনি:
অফবা ৱাপাও
লোম্বা নাইদবা পুন্সি ফংলব্রা?
কোকপিবা ফংলব্রা? মতৌ করম্না শেম্বিবা মপুদগী ঐহাক কোকপিবা ফংবা ঙমগনি?
হন্নমুক পোকলবা খৃস্ট্যান অমা ওইরবা হায়বসিনা তাকলিবসি করিনো?
লাইনিং পথাপ মরী হায়রিবসি করিনো?
ঐহাকনা ঈপুরোয়গা করমনা চুমথোকমিন্নবা ঙমগনি?
লাইরৈপাক য়ৌনবা অমত্ত ঙায়রবা লম্বেল যীশুরা?
ঐহাক্না শিবা মতমদা লাইরৈপাক চতপা শোয়দ্রবনি হায়বসি মতৌ করম্না খঙবা ঙমগনি?
শিরবা মতুংদা পুন্সি লৈরিবরা?
যীশুবু অদোমগী লানবীবা মপু ওইনা লৌশিনবা হায়বসিনা তাক্লিবসি করিনো?
অরান খুবমগী থৌরাং হায়বসি করিনো?
অচুম্বা য়াইরোন (ধর্ম্ম) নো?
রোমীয়গী অরান খুবম লম্বেল হায়বসি করিনো?
পাপচেনবগী হায়জবা হায়বসি করিনো?
খৃষ্ট্যান হায়বসি করিনো?
ঐহাক যীশুদা থাজবা থমজরে .. মখা করি?
অফবা ৱাপাও
শেম্বিবা মপু লৈব্রা? শেম্বিবা মপু লৈ হায়বা খঙবা ঙম্নবা খুদম লৈব্রা?
যীশু খৃষ্ট কনানো?
যীশু খৃষ্টগী ঈশ্বর? যিশু কি কখনও নিজেকে ঈশ্বর বলে দাবী করেছিলেন?
ঈপূরোয়দা য়াওরিবা মতিক ময়ায়শিং অসি করি করিনো?
ঈপূরোই তশেংবমক্কী ওইবরা?
বাইবল তশেংনমক্কী ঈপূরোয়গী ৱাহৈমকলা?
খৃষ্ট্যানিতি করিনো অমসুং খৃস্ট্যানশিংনা করিবু থাজবগে?
পূনসিগী ৱাহনথোক করিনো?

robotstxt: allowed

filter: keep


text:
লখিপুরওনলাইন দিজিতেল দেস্কঃ
মনিপুরী সোর্ত স্তোরি সোসাইতি, ইন্দিয়ানা শিনদুনা দিসেম্বরগী তাং ২৫ ইরাই নুমিত্তা ২৭ শুবা লৈবাক্কী ওইবা ৱারীমচা পাবগী থৌরম অমা শিলচর মধ্যসহর সংস্কৃতি হোলদা নোংমা চুপ্না পাঙথোকখ্রে। অয়ুকতা লূপকী ফিরাল চীংখৎতুনা থৌরম হৌদোকখি। হন্দকতা লৈখিদ্রবা সিনিয়র সিতিজেন ঙারিয়াম্বম গৌরচন্দ্র, এসিএস বেমথোই চনু অমসুং লূপকী লৈখিদ্রবা মেম্বরশিংগী মফমদা মৈরা অমসুং লৈশু কৎতুনা ইকাইখুম্নজখি। মতুংদা লূপকী প্রেসিদেন্ট ইঙুদম বিনোদনা মীফম মপু ওইদুনা পাঙথোকখিবা থৌরমদা আসাম ইউনিভার্সিতিগী প্রোফেসার ড. ৱারীবম রঘুমনিনা মৈরা চুখৎতুনা থৌরম হৌদোকখি। অথোইবা মীথুংলেনগী ৱারোলদা হৌজিক্কী মনিপুরী ৱারীমচাগী ঈচেলগী মরমদা ৱাহৈ খরা ফোঙদোকখি। থৌরমসিদা শক্নাইরবা অইবা অনি ইম্ফালগী খুমন্থেম প্রকাশ অমসুং হোজাইগী লাইতোঞ্জম নীলমনিদা রাজকুমার শীতলজিৎ নিংশিং মনা পীখি, লোয়ননা জারিবোনগী অইবী শ্রীমতি এল নীনা দেবী অমসুং শিলচরগী ড. কুঞ্জলাল য়েন্দ্রেম্বমবু তরাম্না ওকখি। থৌরমদা কোন্সম বিনোদ বিহারী অখন্নবা মীথুং ওইনা শরুক য়াখি। লুপকী ভাইস প্রেসিদেন্ট অহুম মোইরেমজম দেবসিং, কৈসাম বিদ্যাপতি অমসুং সরত থোকচোমনা মীফম মপু ওইদুনা অমদি কাছার কোলেজ শিলচরগী প্রোফেসার চান্দম কমলা দেবী অমসুং প্রোফেসার ঙাঙোম বসন্তকুমারনা ৱাতেম্বীদুনা ৱারীমচা পাবগী থৌরম চৎথখি। পুন্না অইবা অইবী ৩৫ না শরুক য়াখি। থৌরমগী মনুং চন্না চাংখ্রময়ুম বিদিত কুমারনা ৱারীমচা পাবগা লোয়ননা ঈসৈ অমসু খুদোল তমখি। মতুংদা পাঙথোকখিবা অফোঙবা মীফমদা লুপকী চহীগী পাউদম অমসুং শেলথুমগী ফিভমগী মরমদা থৌবুরেন খাইদেম কান্ত অমসুং সেলুংবা থোকচোম নলিনীকুমারনা পাউদমখি। মথং চহীগী থৌরম জিরিবামদা পাঙথোকপা হায়নসু লেপ্নখি। নুমিৎসিগী থৌরমদা লূপনা খোমজিনবা ৱারীমচাগী লাইরিক অমসু পুথোকখি। (Pao asi YouTube ta yengbiyu)


text:
কেন্দ্রগী মন্ত্রী-মন্দলদা ঐহাক্কা লৈমিন্নরিবা শ্রী নিতিন গদকরীজী, নরেন্দ্র সিংহ তোমরজী, প্রকাশ জাবদেকরজী, পীয়ুশ গৌয়লজী, ধর্মেন্দ্র প্রধানজী, গুজরাতকী খেরাগী এম.পি. দেবুসিঙ্গ জেসিঙ্গভাই চৌহানজী, য়ু.পি.গী হরদোইগী এম.পি. ভাই জয় প্রকাশ রাৱতজী, পুনেগী মেয়র মুরলীধর মহোল জী, পিম্পরী চিঞ্চৱত ম্যুনিসিপাল কোর্পোরেসনগী মেয়র ইচল উশাজী, থৌরম অসিদা শরুক য়ারিবা অতৈ দিগ্নিতরীশিং অমসুং ঐহাক্কী নুংশিরবা ইচিল-ইনাওশিং,
ঐখোয়গী লৌমী মরূপশিংগা ঐহাক্না ৱারী শাবা মতমদা মখোয়না করম্না বাইও-ফ্যুলগা মরী লৈনবা সিস্তেমশিং অদু অরাইবা মওংদা শিজিন্নৈ অমসুং ৱাফম অদু নীংথিজনা পাউদম্লকখি। মখোয়দা কন্ফিদেন্সসু উবা ফংখি। ক্লিন ইনর্জীগী লৈবাক অসিদা চত্থরিবা অচৌবা কেম্পেন অসিগী অচৌবা কান্নবা অদু লৈবাক অসিগী এগ্রিকলচর সেক্তরনা ফংবা হায়বা অসি মহৌশানি। ঙসি মালেমগী অকোইবগী ফীভম কনবা নুমিৎ অসিদা ভারতনা অচৌবা খোঙথাং অমা পাইখৎলে। ঙসি ঐহাক্না ইথানোল সেক্তরগী চাউখৎ-থৌরাংগী অকুপ্পা ৱারোল য়াওবা রোদমেপ অমা ফোঙবগী খুদোংচাবা ফংলি। লৈবাক শিনবা থুংনা ইথানোল পুথোকপা অমদি য়েন্থোকপগা মরী লৈনবা মরু ওইবা ই-১০০ পাইলৎ প্রোজেক্তসু পুনেদা লোঞ্চ তৌখ্রে। ঐহাক্না পুনেগী মীয়ামদা নুংঙাইবা ফোঙদোকচরি। পুনেগী মেয়রদসু নুংঙাইবা ফোঙদোকচরি। ঐখোয়না ঐখোয়গী পন্দমশিংবু মতম চানা ফংবা ঙম্নবা য়াইফ-মঙ্গোল পীজরি।
মরূপশিং,
করিগুম্বা অদোমনা কুপ্না য়েংলবদি ঙসিদগী চহো ৭-৮গী মমাংদা লৈবাক অসিদা ইথানোলগী মরমদা খন্ন-নৈনবা অসি য়াম্না তাংনা থোকলমখি। মসিগী মরমদা মীওই অমত্তনা পনলমদে। করিগুম্বা পনবা তারবদু মদু রুতিনদা লাকপদা শানবা নত্তনা মসিগী মরমদা খন্নদে। অদুবু হৌজিক্তি ইথানোল অসি ২১শুবা চহিচাগী ভারতকী খ্বাইদগী হান্না মিৎয়েং চঙগদবা মরু ওইবা হীরম অমা ওইরে। থানোলদা মিৎয়েং চঙলিবা অসিনা অকোয়বগা লোইননা লৌমীশিংগী পুন্সিদা অফবা শাফু অমা পীবা ঙম্লে। ঙসি ঐখোয়না ২০২৫ ফাওবদা পেত্রোলদা ইথানোল চাদা ২০ ব্লেন্দিং তৌনবগী পান্দম থুংহন্নবা ফিরেপ লৌরে। অহানবদা পান্দম অসি থম্বা মতমদা মসি ঐখোয়না ২০৩০ ফাওবগী মনুংদা ফংবা হায়না ৱারেপ লৌরম্বনি অদুবু মতম খরা অসিদা মাই পাক্লবগী মওং, মীয়ামগী মতেং ফংলকপা, মীয়ামনা ভাব তারকপা অমদি মীপুম খুদিংমক্না মসিগী মরু ওইবা খঙবা হৌরকপা অসিনা মরম ওইরগা হৌজিক্তি ঐখোয়না ২০৩০দা তৌবা পাম্লম্বা অদু চহি ৫ ঙনখৎতুনা ২০২৫তা পাঙথোক্নবা ৱারেপ লৌরে। চহি ৫ ঙনখৎনা।
মরূপশিং,
অচৌবা ৱারেপ অসি লৌবগী থৌনা অসি লৈবাক অসিনা হৌখিবা চহি ৭তা ফংবা ঙমখিবা পান্দমশিং, লৈবাক অসিনা হোৎনখিবা অমসুং মদুদগী ফংলকপা মাই পাকপা অদুনা মরম ওইরগা ঙসি ঐহাক্না ৱারেপ অসি লৌবা ঙমজখিবনি। ২০১৪ ফাওবদা, চাংচত্তা পাবদা, ভারত্তা ইথানোলগী ব্লেন্দিংগী চাং অসি চাদা ১.৫ খক্তমক ঙম্লম্বনি, অদুবু ঙসিদি চাদা ৮.৫গী চাং য়ৌবা ঙম্লে। ২০১৩-১৪দা লৈবাক অসিদা ইথানোল লিতর চাউরাকপা করোর ৩৮ লৈখি অমসুং হৌজিক্তি চাং অসি হেনগত্তুনা লিতর করোর ৩২০ হেন্না য়ৌবা ঙম্লে। হায়বদি ইথানোল লৈবগী চাং অসি শরুক ৮ গী ময়াদা হেন্না লৈরে। মমাং চহি খক্তদা ওইল মার্কেতি কম্পনীশিংনা লুপা করোর ২১,০০০গী ইথানোল লৈখি। লুপা করোর ২১,০০০ চাদিং তৌখিবা অসিগী চাউরবা শরুক অমনা লৈবাক অসিগী চুগী লৌমীশিংগী ফুরিৎ খাওদা চংখি। মরু ওইনা ঐখোয়গী চুগী লৌমীশিংনা মসিদগী চাউনা কান্নবা ফংখি। ২০২৫ ফাওবদা ইথানোলগী চাদা ২০ পেত্রোলদা ব্লেন্দিং তৌবা মতমদা, লৌমীশিংনা ওইল কম্পনীশিংদগী কয়াম য়াম্বা শেনফম ফংবা ঙমগনি হায়বা ৱাখলদা খনবীয়ু। মসিদা চিনী হেন্না পুথোকপগা মরী লৈনবা শীংনবশিংনা করিগুম্বা মতমদা পোত্থোক হেন্না পুথোকহল্লি মসিনা মরম ওইদুনা মালেমদা মসিবু লৈবীনবা মী লৈরক্তে, লৈবাক অসিদা মমল হন্থরকই। অমসুং হেন্না চাউবা শীংনবা অমা থোরকই, মসি কদায়দা থম্বা হায়বা অসিসু খুদোংচাদবা অমা ওইরকই। অসিগুম্বা শীংনবা পুম্নমক অসি হন্থহন্নবা অমসুং মসিগী কান্নবা অসি চুগী লৌমীশিংদা হকথেংননা মরী লৈনখি। মসিগী কান্নবা কয়া ফংলগনি।
মরূপশিং,
অনৌবা ৱাখল্লোন, অনৌবা থৌওংদগী পাঙ্গল ফংগদৌরিবনি। সরকারনা ৱাখল্লোন অসিগা লোইননা হীরম খুদিংদা পোলিসীগী ৱারেপ কয়া লৌরি। ঙসিদি, লৈবাক অসিদা ইথানোল পুথোকপা অমসুং লৈবা ঙম্নবগীদমক্তা তঙাই ফদবা ইনফ্রাস্ত্রকচর শেম্বগী মতাংদা অহেনবা মিৎয়েং চঙলি। হৌজিক ফাওবদা ইথানোল পুথোকপগী য়ুনিৎ অয়াম্বদি চিনি য়াম্না পুথোকপা ঙম্বা রাজ্য ৪-৫ খক্তদা তুংশিন্দুনা লৈ। মসি লৈবাক শিনবা থুংনা শন্দোক্নবা পত্থ-পুমথরবা চেং-হৱাই অদুবু শিজিন্নদুনা ফুদ গ্রেন্দা য়ুম্ফম ওইবা দিস্তিলরী কয়া অমা শেমগৎপা হৌরে। লৌউ-শিংউগী অরেম-অখাকশিংদগী ইথানোল পুথোক্নবগীদমক্তা মতমগা চানবা তেক্নোলোজীদা য়ুম্ফম ওইবা প্লান্ত কয়া অমা লৈবাক অসিদা শাবগী থবক পায়খৎলি।
মরূপশিং,
অইং অশাগী খল হোংলকপগী খুদোংথিবা অসি লাকশিন্নবা মালেমদা হোৎনরিবশিং অসিদা ভারতনা আশা অমা ওইনা থোরক্লি। ঙসি ভারতনা মীওইবা খুন্নাই অসিগী য়াইফনবা থাজবা য়াবা খোঙলোই অমা ওইনা মশক তাকপা ঙমজরে। মালেমনা ভারত অসি মীশিং য়াম্বনা মরম ওইরগা অইং অশাগী খল হোংলকপগী খুদোংথিবা অসি মসিদগী হৌরক্কনি হায়না মতম অমদা উরমখি। অদুবু ঙসিদি ফীভম অদু ওইদ্রে, ঙসিদি ঐখোয়গী লৈবাক অসি ক্লাইমেৎ জস্তিসকী লুচিংবা অমা ওইনা খুদোংথিবা অসিগী ময়োক্তা শক্তি লৈরবা অমা ওইনা থোরক্লি। নুমিৎ অমা, মালেম অমা, গ্রীদ অমগী মঙলানবু মঙফাওনহনগদবা ইন্তরনেসনেল সোলার এলাইএন্স ওইরবসু, নৎত্রগা কোএলিসন ফোর দিজাস্তর রেজিলিএন্ত ইন্ফ্রাস্ত্রকচরগী ৱাফম ওইরবসু, ভারতনা চাউরবা মালেমগী ওইবা মঙলান অমগা লোয়ননা মাঙদা চঙশিল্লি। ক্লাইমেৎ চেঞ্জ পর্ফোর্মেন্স ইন্দেক্সতা ভারত অসি মকোক থোংবা মালেমগী মরু ওইবা লৈবাক ১০গী মনুংদা মফম কনবা ঙম্লে।
মরূপশিং
অইং অশাগী খল হোংলকপনা মরম ওইরগা মাংদা তারিবা শিংনবশিং অসি ভারতনা মুন্না খঙই অমদি ইচং থৌনা থবক পাইখৎলি। ঐখোয়না নাকল অমদা গ্লোবেল সাউথতা ইনর্জী জস্তিসকী থৱায় য়াওনা হোৎনরি অমসুং গ্লোবেল নোর্থতা থৌদাংশিং লৌরি নাকল অমরোমদনা ঐখোয়গী থৌদাং অদু লুম্না লৌবগা লোইননা থবক পাঙথোক্লি। ভারতনা ইনর্জী ত্রাঞ্জিসনগী লম্বেল অমা খল্লি মসিদা ঐখোয়গী পোলিসীশিং অমসুং ৱারেপশিংদা চপ মান্ননা হর্দ অমসুং সোফ কম্পোনেন্তশিং অসিসু মরু ওইরি। করিগুম্বা ঐহাক্না হর্দ কম্পোনেন্তশিংগী মতাংদা হায়রবদি ভারতনা অচৌ-অচৌবা পান্দমশিং শেম-শাবা তাই, মখোয়বু ইমপ্লিমেন্ত তৌনবা অমুক্তা পাঙথোকখিদ্রিবা খোঙজেলদা থবক পাইখৎপা তাই মরমদি মালেম অসিনা ঐখোয়দা কুপ্না য়েংলি। চহী ৬-৭সিদা রিন্যুএবল ইনর্জীগী লমদা ঐখোয়গী কেপাসিতী চাদা ২৫০দগী হেন্না ৱাংখৎলক্লি। ইন্সতোল তৌরবা রিন্যুএবল ইনর্জী কেপাসিতীগী লমদা ভারতনা ঙসি মালেমগী মকোক থোংবা লৈবাক ৫গী মনুংদা চল্লে। মসিদসু নুমিৎকী ইনর্জীগী কেপাসিতীসু হৌখিবা চহী ৬সিদা চাউরাক্না চাদা ১৫গী চাংদা হেনগৎলে। ঙসি ভারতনা মালেমগী খ্বাইদগী চাউবা সোলর অমসুং ৱিন্দগী হাইব্রিদ ইনর্জী গুজরাতকী কচ্ছতা শারি, অমরোমদা ভারতনা গীগাৱাত ১৪গী অরিবা কোইল প্লান্ত অদুসু থিংজিনখ্রে। লৈবাক অসিনা সোফ এপ্রোচ অমগা লোইননা পুৱারী ওইরবা খোঙথাংশিংসু লৌখৎখ্রে। ঙসি লৈবাক অসিগী মীচম প্রজাশিংনা প্রো-এনভাইরনমেন্ত কেম্পেনদা য়াওশিনখ্রে অমসুং মখোয়না মসিবু লমজিংলি।
ঐখোয়না সিঙ্গল য়ুজ প্লাস্তিক্কী মতাংদা করম্না এৱের্নেস পীখি হায়বা উরে। মীয়াম্নসু মখোয়না অঙম্বা মওংদা খজিক ওইরবসু হোৎনরি। অদুবু অহেনবা কয়া তৌবদি মথৌ তারি। অদুবু তানফম অদু য়ৌরে অমসুং হোৎনবা হৌখ্রে। ঐখোয়গী সমুদ্র তোর্বান নালহল্লিবা অসি য়েংঙু, নহারোলশিংনা মসিগী থৌরাং পাইখৎলি। স্বচ্ছ ভারতকুম্বা কেম্পেন অমদা লৈবাক অসিগী মীচম প্রজাশিংনা থৌদাং লৌরি অমসুং মসিবু ঙসি ঐহাক্কী লৈবাকচাশিংনা লুচিংলি। লৈবাক অসিদা এল.ই.দি. বল্ব করোর ৩৭ হেনবা অমসুং ইনর্জী ইফিসিএন্ত ফেন লাখ ২৩ হেন্না মীয়ামদা পীখিবা কান্নবশিং অমসুং অকোইবগী ফীভম ঙাকশেনবগী থবক পাইখৎখিবা অদু মীয়াম্না তোয়না খন্ন-নৈনবগী হৈনবী অদু থাদোকখ্রে। অদুবু মসি য়াম্না মরু ওইবা ৱাফম অমা ওইনা লৌবা মথৌ তাই। মসিগা মান্নবা ওইনা, মমাংদা শিঙ শিজিন্নদুনা চাক থোংদুনা মৈখু মরক্তা লৈরম্বা অদু ইমুং করোর কয়াদা উজ্বালা স্কিমগী মখাদা গ্যাস কন্নেক্সন লেম্না পীদুনা, সৌভাগ্যা স্কিমগী মখাদা মৈ ফংহনদুনা মখোয়না শিঙ শিজিন্নবা য়াম্না চাউনা হন্থরে। পোল্ল্যুসন হন্থহনবতা নত্তনা হকশেলগী লমদা চাউনা মতেং পাংলি অমসুং ঐখোয়গী ইমাশিং অমসুং অঙাংশিংগী হকশেল অমদি অকোয়বগী ফীভম ঙাক-শেনবগী থৌওংসু য়াম্না মতেং পাংলি। অদুবু মসিগী মতাংদসু য়াম্না খন্ন-নৈনদে। ভারতনা খোঙথাংশিং অসি লৌখৎতুনা কার্বোন দাইওক্সাইদ তন করোর হেন্না হন্থহনদুনা অইং-অশাগী খলদা হোংলকপা হন্থহন্নবা মাইকৈদা ভারতনা লুচিংবা ওইরি। মসিগা মান্নবা মওংদা ইনর্জী ইফিসিয়েন্ত পম্প লাখ ৩দগী হেনবগী খুত্থাংদা লৈবাক অসিনা কার্বোন দাইওক্সাইদ তন করোর কয়া নুংশিৎতা পুনশিনখিদনবা ঙাকথোক্লি।
মরূপশিং,
ঙসি ভারতনা অকোয়ববু ঙাক শেন্নবগীদমক্তা চাউখৎপা থৌরাংগী থবক্তা অপনবা পীবগী মথৌ তাদে হায়বা ৱাফম্বু মালেমদা খুদম ওইনা তাক্লি। শেন্মিৎলোন অমসুং অকোয়বগী ফীভম অনিমক পুন্না চৎমিন্নবা য়াই, মাংদা চঙশিনমিন্নবা য়াই হায়বা লম্বীসি ভারতনা খল্লি। শেন্মিৎলোনগী মপাঙ্গল কনখৎহনবগা লোইননা, ঐখোয়গী উমং অসিসু হৌখিবা চহি খরদা স্ক্বের কিলোমীতর লিশিং ১৫ হেনগৎলে। হৌখিবা চহি খরা অসিদা, ঐখোয়গী লৈবাক্কী কৈগী মশিংসু শরুক অনি হেনগৎলে অমসুং কৈশালগী মশিংসু চাউরাক্না চাদা ৬০গী চাংদা হেনগৎলে। পুম্নমক অসিগী চৈরক অসিদা পেঞ্চ নেসনল পার্ক্কী ৱাইল্দলাইফ ফ্রেন্দলী কোরিদোর অসিসু ঙসি খন্ন-নৈন্নবা হীরম অমা ওইরক্লে।
মরূপশিং,
প্রধান মন্ত্রীনা অশেংবা অমসুং অফবা ইনর্জীগী পথাপ, রেজিলিএন্ত অর্বান ইনফ্রাস্ত্রকচর অমসুং থৌরাং য়াৎলবা ইকো-রেস্তোরেসনগী থৌওংশিং অসি আত্মানির্ভর ভারত কেম্পেনগী য়াম্না মরু ওইবা শরুক অমনি। মদু গ্রীন কভর তৌবা হায়ৱে-এক্সপ্রেসৱে ওইরবসু, সোলর পাৱরনা চল্লাইবা মেত্রো ওইরসু, ইলেক্ত্রিক গারীশিংদা মীৎয়েং চংবা ওইরবসু নত্ত্রগা হাইদ্রো-পাৱর গারীশিংগা মরী লৈনবা রিসর্চ পুক্নিং থৌগৎপা ওইরসু খোঙথাং পুম্নমক মচা খাইনা য়াৎথোক্লবা লালোং অমগা লোইননা পাইখৎলি। অকোয়বগা মরী লৈনবা খোঙথাং কয়া পায়খৎপনা মরম ওইদুনা লৈবাক অসিদা শেল থাদবগী অনৌবা খুদোংচাবা কয়া লৈরক্লি অমসুং নহাশিংসু থবক ফংনরি।
মরূপশিং,
মহৌশানা ইয়র পোল্ল্যুসন অসি ইন্দস্ত্রীগী খুত্থাংদা শন্দোকই হায়না থাজনৈ। অদুবু তশেংবদি ত্রান্সপোর্তেসন, শেংদবা ফ্যুলশিং, দিজল জেনরেতরশিং অসিগুম্বা হীরম কয়ানা মওং অমদা নত্ত্রগা অমদা ইয়র পোল্ল্যুসন অসি থোকহল্লি। মরম অসিনা ভারতনা নেস্নেল ক্লিন এয়র প্লানগী খুত্থাংদা হীরম পুম্নমক পুন্সিনবা খোঙথাং কয়া অমগা লোইননা এয়র পোল্ল্যুসন থিংনবগীদমক্তা কন্না হোৎনরি। ঈশিং লম্বী অমসুং মল্তি-মোদেল কন্নেক্তিভিতীগী মতাংদা পাইখৎলিবা থবকশিং অসিনা গ্রীন ত্রান্সপোর্তকী মিসনবু মপাঙ্গল হেন্না কনখৎহনবতা নত্তনা লৈবাক অসিগী লোজিস্তিক্সকী পথাপ্পুসু হেন্না ফগৎহল্লগনি। লৈবাক অসিগী জিলা কয়াদা সি.এন.জি.দা য়ুম্ফম ওইবা ইনফ্রাস্ত্রকচর শেমগৎপা ওইরবসু, ফাস্ততেগকুম্বা অনৌবা পথাপ ওইরবসু, মসিনা পোল্ল্যুসন হন্থহনবদা চাউনা মতেং ওইগনি। ঙসিদি, লৈবাক অসিগী মেত্রো রেলগী সর্ভিসশিংসু শহর ৫দগী ১৮দা হেনগৎলে অমসুং মসিনা মশাগী গারী শিজিন্নবগী চাংসু য়াম্না হন্থহল্লে।
মরূপশিং,
ঙসিদি, লৈবাক্কী রেলৱে নেৎৱর্ক্কী চাউরবা শরুক অমদি মৈনা চলায়রে। লৈবাক্কী এয়র্পোর্তশিংসু, য়াম্না অথুবা খোঙজেলদা, সোলার ইনর্জীদগী পুথোকপা মৈ শিজিন্নহল্লি। ২০১৪গী মমাংদা, এয়র্পোর্ত ৭ খক্তদা সোলার পাৱর ফেসিলিতী লৈরম্মি, অদুবু ঙসিদি, মসিগী মশিং অসি হেনগত্তুনা ৫০গী মথক্তা লৈরে। মসিনা ইনর্জী নীংথিজনা শিজিন্নবা হেনগৎহন্নবা এয়র্পোর্ত ৮০ হেনবদা এল.ই.দি. লাইৎশিং ইনস্তোল তৌবগী থবক লোইখ্রে। তুংলমচৎকীদমক শেম শাবগা মরী লৈনবা অতোপপা খুদম অমা ঐহাক্না অদোমদা হায়জগে।
গুজরাতকী স্তেচ্যু ওফ য়ুনিতীদা মালেমগী খ্বাইদগী ৱাংবা সরদার বল্লভ ভাইগী মীতম শাখি। স্তেচ্যু ওফ য়ুনিতী লৈরিবা ফজরবা কেবারিয়াগী সহর অসিবু ইলেক্ত্রিক গারীগী শহর অমা ওইহন্নবা চত্থরি। লাক্কদৌরিবা মতমশিংদা, কেবারিয়াদা বেত্তরীনা চেনবা বস, চকা অনি পানবা গারী, চকা মরি পানবা গারী খক্তমক চেল্লগনি। মসিগীদমক তঙাই ফদবা ইনফ্রাস্ত্রকচরশিংসু ফংহনবগী থবক পাইখৎলগনি।
মরূপশিং,
ৱাতর সাইক্ল অসিসু অইং-অশাগী খল কাইথরকপগা হকথেংননা মরী লৈনৈ। করিগুম্বা ৱাতর সাইক্লগী খলদা কায়থরকপা তারবদি মদুনা ৱাতর সেক্যুরিতীদা হকথেংননা অকায়বা লাকই। মমাংদা অমুক্তা তৌখিদ্রিবা মওংদা লৈবাক অসিদা ৱাতর সেক্যুরিতীগী মতাংদা থবক কয়া পাইখৎলে। ঈশিং তুংফম শেমগৎপদগী হৌদুনা ঈশিং হৌরকফম য়োকখৎপগী থবক কয়া অমসু লৈবাক অসিদা জল জীবন মিসনগী খুত্থাংদা পাংথোক্লি। অমসুং ঐহা্না নখোয়দা করিগুম্বা খরা নীংশিংজগে মদুদি জল জীবন মিসনদা হন্দক্তি প্রোগ্রাম অমা পাইখৎলি। মসিদা ঐহাক্না লৈবাক অসিগী প্রজাশিংগী মতেং মথৌ তাই। মদুদি নোংগী ঈশিং য়োকশিনবা, কেৎচ দি রেন ৱাতর, নোংগী ঈশিং মাংহনদবা, য়োকশিনবা অসিনি।
ইচিল-ইনাওশা
চাউরাক্না দিকেদ ৭রোম অসিদা লৈবাক অসিগী খুঙ্গংগী য়ুমথোং করোর ৩ রোমদা পাইপকী খুত্থাংদা ঈশিং য়ৌহনবা ঙমখ্রে অমরোমদা চহি অসি খক্তগী মনুংদা য়ুমথোং করোর ৪০ হেনবদা তোতি ঈশিং য়ৌহনখ্রে। নাকল অমদনা, য়ুম্থোং খুদিংমক তোতী ঈশিং ফংহল্লি অমসুং নাকল অমদনা লৈনুংগী ঈশিংগী থাক হেনগৎহন্নবা অতল ভুজল য়োজনা অমসুং কেৎচ দি রেনগুম্বা কেম্পেনশিং পায়খৎলি।
মরূপশিং,
শেমগৎ শাগৎপা অমসুং অকোইবগী ফীভমগী চাং মান্ননা থম্বা অসি ঐখোয়গী অরিবা চৎনবীগী য়াম্না মরু ওইবা শরুক অমনি, মসিদগী ঐখোয়না মরোমদোম লেপচবা ঙম্বা ভারতকী থৌনা অদুসু ফংলি। জীবা অমসুং মহৌশাগী মরী চাং মান্ননা থম্বা, বয়স্তি অমসুং সমস্তি চাং মান্ননা থম্বা, জীবা অমসুং শিব চাং মান্ননা থম্বা হায়বা অসি ঐখোয়গী শাস্ত্রাশিংনা ঐখোয়দা তাকপীখি। ঐখোয়দা য়ত পিন্দে তত ব্রহ্মান্দে হায়না তাকপী। হায়বদি পিন্দ হায়বদি জীবা অদু ব্রহ্মানদা লৈ হায়বনি। ঐখোয়না ইশাগীদমক তৌরিবা খুদিংমক অদুনা অকোইবদা হকথেংননা অকাইবা থোকহল্লি। মরম অসিনা ভারতনা মশাগী রিসোর্সশিংগী ইফিসিয়েন্সী অসি হেনগৎহন্নবা হোৎনবা কনখৎলক্লি। ঙসি সর্ক্যুলর ইকনোমীগী মরমদা ৱারী শারিবা অসিদা রিসোর্সশিংদা অকাইবা পীবা হন্থগদবা অদুগুম্বা প্রদক্তশিং অমসুং প্রোসেসশিংদা মীৎয়েং চংলি। অনৌবা তেক্নোলোজী শিজিন্নদুনা রিসাইকল তৌদুনা রিসোর্সশিংবু নীংথিজনা শিজিন্নবা ঙম্বা সেক্তর ১১বু সরকারনা শক-খঙদোক্লে। ৱেস্ত তু ৱেল্থ, হায়বদি কচরা তু কাঞ্চন কেম্পেনগী মতাংদা থবক কয়া অমা পায়খৎলি অমসুং মসিবু হৌজিক্তি, মিসন মোদতা য়াম্না থুনা মাংজিল থানা চৎনবা হোৎনরি। মদু য়ুমগী অমসুং লৌবক্কী অমোৎ-অকাই, স্ক্রেপ মেতল, লিথিয়ম আইওন বেত্তরীশিং ওইরবসু অসিগুম্বা মফম কয়াদা অনৌবা তেক্নোলোজীগী মতেংনা রিসাইক্ল তৌনবা থৌগৎলি। মসিগা মরী লৈনবা হীরম কয়া য়াওবা থবক অসিগা মরী লৈনবা এক্সন প্লান শেম্লে অমদি মসিবু লাক্কদৌরিবা থা খরদা থবক ওইনা পাংথোক্লগনি।
মরূপশিং,
অইং-অশাগী খল ঙাক্নবগীদমক্তা অকোয়ববু ঙাক শেনবগী থবকশিং অসি পুনশিন্নবা অসি য়াম্না তঙাই ফদে। লৈবাক অসিগী মীপুম খুদিংমক্না ঈশিং, নুংশিৎ অমসুং কংফালগী খল ঙাক্তুনা থম্নবা অমত্তা ওইনা হোৎনরবা মতমদতা ঐখোয়না তুংদা লাক্কদৌরিবা মীরোলশিংগী মফমদা শাফবা মহৌশাগী ফীভম অমা পীরম্বা ঙমগদৌরিবনি। ঐখোয়গী ইপা-ইপুনা পামজরম্বনি – অমসুং ঐখোয়গীদমক ঐখোয়গী ইপা-ইপুশিংনা অফবা ৱাফম অমা তাকপীরম্মি। ঐখোয়গী ইপা-ইপুনা ঐখোয়গীদমক করি পাম্লমখি। মখোয়না য়াম্না অফবা ৱাফম হায়বীরম্মি – পৃথিবী: পু চা উর্বি ভৱ। হায়বদি পৃথিবী পুম্বা, অকোইবা পুম্বা, পুম্নমক অসিগীদমক ঐখোয় মতিক খ্বাইদগী চাই, ঐখোয়গী মঙলানশিং অসিগী খুদোংচাবা অমা পীবিয়ু, য়াইফ পাউজেলশিং অসিগী লোইননা ঙসি মালেমগী অকোইবগী ফীভম কনবা নুমিৎ অসিদা মসিগা মরী লৈনবা মশক নাইবা মীওইশিংদা য়াইফ পাউজেল পীজরি। অদোম চেকশিন্না লৈবীয়ু, নশাবু হকচাং ফনা থম্মু। অদোমগী ইমুংগী মীওইশিং হকচাং ফনা থম্বীয়ু। অমসুং কোবিদকী প্রোতোকলদা কোমথোকপা অমত্তা তৌরোইসি, মসিগী থাজবা অসি থম্বগা লোইননা হন্না-হন্না থাগৎচরি।


text:
১৯ জুলাই ২০১১, লক্ষীপুর (কাছার, অসাম) - রাজ্য অসিগী ওইনা ওজা ওইবদা তঙাইফদনা চঙদ্রবা য়াদ্রবা টিচার্স ইলিজিবিলিটি তেস্ট (টেট) চাংয়েংগী সিলেবাস আসামগী মহৈ-মশিং বিভাগনা লাউথোকখ্রে। চহী অসিগী নভেম্বর থাদা পাঙথোক্কদৌরিবা টেট চাংয়েং অসি পাস তৌদ্রবদি ওজা ওইবা য়ারোই হায়না রাজ্যগী মহৈ-মশিংগী মন্ত্রীনা মমাং থাবদা লাউথোকখ্রবনি। টিচার্স ইলিজিবিলিটি তেস্ট (টেট) সিলেবাসকী মতুং ইন্না মার্ক ১৫০ ওইবা ৱাহং চে অনী লৈগনি।
ক্লাস ৱানদগী ক্লাস ঐইট ফাওবগী ওইনা ওজাগী থবক চংনীংবশিংনা অহানবা ৱাহং-চে অসিদমক থারগা য়াগনি। ৱাহং অমমমদা মার্ক অমমম ওইবা ৱাহং ১৫০ অসি সুপ্নগী পুং অমগা মখায়গী মনুংদা লোয়শিনবা তায়। ৱাহং পুম্নমক মাল্টিপল চোইস ঙাক্তনি।
মার্ক ১৫০ অসিগী মনুংদা মার্ক ৩০ - ৩০ গী ওইবা পেপার মঙা য়াওরি।
চাইল্দ দেভলপমেন্ট অমসুং পেদাগোগী দা মার্ক ৩০, লেঙ্গুয়েজ ৱানদা মার্ক ৩০নি।
হায়রিবা লেঙ্গুয়েজ ৱান অসিদা আসামীজ, বাংলা, বোরো, হিন্দি, নেপালি, গারো, মনিপুরী নত্রগা মার গী মরক্তগী অমহেক্তা খনবা য়াই। লেঙ্গুয়েজ টু দা অমুক মার্ক ৩০ নি,
অঙ্কদা মার্ক ৩০ অমসুং ইনভাইরোনমেন্টেল স্টাদিজতা মার্ক ৩০ লৈগনি।
অসোমদা মার্ক ১৫০গী অনীসুবা ৱাহং চে অমগসু লৈরি।
মসিনা ক্লাস সিক্সতগী ক্লাস ঐইট ফাওবগী ওইনা ওজাগী থবক চংনিংবশিংগীনি। অদুম ওইনমক ক্লাস ৱান দগী ক্লাস ঐইট ফাওবগী ওইনা নাকল অনিমক্তা চাংয়েং তৌনিংবশিংনা হায়রিবা ৱাহং-চে ৱান অমসুং টু অনিমক থাবা তায়।
অনিশুবা ৱাহং-চে অসিগীসু মার্ক ১৫০ ওইরি অমসুং পুং অমমখায়গী মনুংদা লোয়গদবনি হায়রি।
অনীসুবা ৱাহং চে অসিদা মার্ক ৩০গী ওইবা পেপার অহুমগা মার্ক ৬০গী ওইবা পেপার অমগা য়াওরি।
অহানবা ৱাহং-চেগুম্না চাইল্দ দেভলপমেন্ট অমসুং পেদাগোগী দা মার্ক ৩০, লেঙ্গুয়েজ ৱান দা মার্ক ৩০নি।
হায়রিবা লেঙ্গুয়েজ ৱান অসিদা আসামীজ, বাংলা, বোরো, হিন্দি, নেপালি, গারো, মনিপুরী নত্রগা মার গী মরক্তগী অমহেক্তা খনবা য়াই। লেঙ্গুয়েজ টু (ইংরাজি) দা অমুক মার্ক ৩০ নি,
অঙ্ক অমসুং বিজ্ঞান ওজাগী দমক মার্ক ৬০গী অঙ্ক অমসুং বিজ্ঞানগী ৱাহং নত্রগা সোসিয়েল স্টাদিজ ওজাশিংগী দমক সোসিয়েল স্টাদিজগী মার্ক ৬০গী ৱাহং য়াওরি।
অকুপ্পা মরোলগী দমক অসম সরবা শিক্ষাগী ৱেবসাইট দব্লিউ দব্লিউ দব্লিউ এস এস এ আসাম দোট গোভ দোট ইন দগীসু পাউ খঙবা য়াগনি।


text:
শেনমিৎলোন
সোসিও ইকোনোমিক প্রোফাইল
দিষ্ট্রিক অসিগী শেল-থুম গী শেনথোক লম্বীদি মরুওইনা লৌউ শিংউবনি, অদুমকপু ঈথৈ লৌখোং নিংথিনা পিবিদবা অনৌবা লৌউ পথাপ শিজিন্নদবা অসিনা হৌজিক ফাওবদি লৌউ-শিংউবনা শেন্দান লম্বীদা মপুং ফানা চংশিনবা ঙমদ্রি। দিষ্ট্রিক অসি অচৌবা ইন্দষ্ট্রি অমতা লৈতে, লৈরিবা হাইববু য়ুম য়ুমদা খরা শুজবা নত্রগা ইন্দষ্ট্রি মচা মচা তৌবা অসিনি। ময়াম্না পাকতক্ননা চৎথরিবা শেন্দান লম্বীশিংদা পনবা য়াবদি লৌউ শিংউবা, খুৎনা ফি লোনবা, লি-ৱাগী পোৎথোক পুথোকপা, চফু শাবা, য়োৎ শুবা, উ শুবা, ললোন ইতিক মচা মচা তৌবাশিং অসিনি। দিষ্ট্রিক অসিদা চৎথরিবা ইন্দষ্ট্রি গী থবক থৌরমশিং অসি ইস্মোল স্কেল ইন্দষ্ট্রি, কোটেজ অমসুং হাউ্স হোল্দ সেক্টরগী মনুং চনলি।
২০১৬-২০১৭ দা ঈথৈ লৌখোং লৈত্রিবা লমগী পাক চাওবা অসি ৬.৯৭ হেক্টর নি।
২০১৬-২০১৭ দা ঈথৈ লৌখোং লৈরবা লমগী পাক চাওবা অসি ১৭.৪৯ হেক্টর নি।
ইষ্টাব্লিসমেন্ট অমসুং ইমপ্লোইমেন্ট
৬শুবা অরোইবা ইকোনোমিক সেন্সস, ২০১৩ গী রেপোর্ট কী মতুং ইন্না ইম্ফাল ইষ্ট তা লিংখৎলিবা ইন্দষ্ট্রি মশিং অসি ৪৫৩৪৬ নি। খুঙ্গংগী লমদনা ২৭০০৭ নি অদুগা সহরগী লমদনা ১৮৩৩৯ নি।
মখোয়শিং অসিগী মনুংদা ১৪০৬১ অসিনা য়োংখম অমদি ফিশা লোনশাগী ইন্দ্রষ্ট্রি নি।
দিষ্ট্রিক অসিদা থবক শুফম পুম্নমক্তা থবক শুবা মীশিং অসি পুন্না ৭৫১৭২ নি, হায়রিবাশিং অসিগী মনুংদা ৫৫.৬৯% না খুঙ্গংদা শুই অদুগা ৪৪.৩১% না সহরদা শুই।


text:
মরূপশিং,
অহানবা মক্তদা ময়াম পুম্নমকপু ২০২০গী য়াইফ–পাউজেল পীজরি। চহী অসিনা নখোয়গী পুন্সিদা অমসুং নখোয়গী লেবোরেতরীশিংদা পোত্থোক পুথোকপদা চাউখৎপা ওইরসনু। অনৌবা চহী অমসুং অনৌবা চহী তরাগী খুজিং অমা হৌরকপা অসিদা ঐহাক্কী অহানবা প্রোগ্রামশিংগী মরক্তা অমা সাইন্স, তেক্নোলোজী অমসুং ইনোভেসনগা মরী লৈনবা অসিদা ঐহাক অখন্ননা নুংঙাইবা ফাওই। প্রোগ্রাম অসি সাইন্স, অমসুং ইনোভেসনগা মরী লৈনবা শহর অমা ওইরিবা বেঙ্গলুরুদা পাংথোক্লি। মমাংদা ঐহাক জাতি অসিনা চন্দ্রয়ান–২দা মীৎয়েং থম্বা মতম অদুদা বেঙ্গলুরুদা লাকখি। মতম অদুদা, ঐখোয়গী জাতি অসিনা সাইন্স, ঐখোয়গী স্পেস প্রোগ্রাম অমসুং ঐখোয়গী সাইন্তিস্তশিংগী থৌনাবু সেলেব্রেৎ তৌখিবগী মতৌ অদু ঐহাক্না মতম পুম্নমক্তা নিংশিংদুনা লৈরগনি।
মরূপশিং,
লৈকোলশিংগী শহর ওইরিবা বেঙ্গলুরু অসি হৌজিক স্তার্ত অপশিংগীদমক অঙকপা ফিল্দ অমা ওইরে। মালেম অসিনা মফম অসিদা ইনোভেত তৌনবা লাক্লি। রিসর্স অমসুং দিবেলপমেন্তকী অদুগুম্লবা ইকোসিস্তেম অমা শহর অসিনা দিবেলপ তৌরি। মদুগা শম্নবা অসি নহা ওইরিবা সাইন্তিস্ত পুম্নমক, ইনোভেতর পুম্নমক, ইঞ্জিনীয়র পুম্নমক্কী মংলান্নি।
মরূপশিং,
ভারত অসি হৌজিক পীর–রিভ্যুদ সাইন্স এন্দ ইঞ্জিনীয়রিং পব্লিকেসন্সকী মশিংদা মালেমগী ৩শুবা থাক্তা লৈরে। মসিনা মালেমগী চাংচৎ চাদা ৪গা য়েংনরুবদা চাদা ১০গী চাং অমদসু হেঙ্গৎলক্লি হায়না ইফমদা খঙহনবিরে। ইনোভেসন ইন্দেক্সতা ভারতকী রেঙ্কিং ৫২ লৈদুনা ফিভম ফগৎলক্লি হায়না তাবদসু ঐহাক নুংঙাইবা ফাওই। ঐখোয়গী প্রোগ্রামশিংনা হৌখিবা চহী মঙাদা অহেনবা ইনক্যুবেতরশিং শেমগৎখিবা অসি হৌখিবা চহী ৫০দা ওইখিদ্রি। মতোল লোম্বা অসিগীদমক ঐহাক্না ঐখোয়গী সাইন্তিস্তশিংবু নুংঙাইবা ফোংদোকচরি।
মরূপশিং,
ভারতকী চাউখৎপগী ৱারী অসি সাইন্স অমসুং তেক্নোলোজী সেক্তরদা মসিগী এচিবমেন্তশিংগী মখা পোল্লি। ভারতকী সাইন্স, তেক্নোলোজী অমসুং ইনোভেসনগী লেন্দস্কেপ অসি অওনবা পুরকপা মথৌ তাই। লৈবাক অসিদা ময়োল চোংখৎলক্লিবা নহা ওইরিবা সাইন্তিস্তশিংগীদমক ঐহাক্কী মোতোদি– ইনোভেত, পেতেন্ত, প্রদুস অমসুং প্রোসপর”নি। তাঙ্কক মরি অসিনা ভারতপু খোংজেল য়াংনা চাউখৎপা অমগী মায়কৈদা পুরগনি হায়না মহাক্না হায়খি। মহাক্না মখা তাখি, “মীয়ামগীদমক অমসুং মীয়াম্না ইনোভেসন তৌবা অসি ঐখোয়গী অনৌবা ভারতকী মায়কৈনি।
মরূপশিং,
অনৌবা ভারতনা তেক্নোলোজী অমসুং লোজিকেল তেম্পরামেন্ত অমসু দরকার ওই, মদুনা মরম ওইরগা ঐখোয়না ঐখোয়গী সমাজ অমসুং ইকোনোমিক সেক্তরদা অনৌবা মায়কৈ অমা পীবা ঙমগনি। সাইন্স অমসুং তেক্নোলোজীনা থাক অমা পীদুনা মীপুম খুদিংমক্কীদমক খুদোংচাবী পীরি অমসুং মসিনা সমাজপু পুনশিলহন্নবা থৌদাং অমসু লৌরি। হৌজিক ইনফোর্মেশন অমসুং কমুনিকেসন তেক্নোলোজীদা দিবেলপ তৌরকপনা অহোংবা মমলদা স্মার্ত ফোনশিং অমসুং দাতা পীবা ঙমহল্লে মদুনা লৈবাক অসিদা লৈরিবা মীপুম খুদিংমক্তা মদু শিজিন্নবা ঙমহল্লে, চহী খরগী মমাদদি মসি অখন্নবা মীওই খরা খক্তনা শিজিন্নরম্মি। মীচম প্রজানা হৌজিক্তি মসি থাজবা থম্বা হৌরক্লে মদুদি মখোয় সরকারদগী তোঙান্না তাদে। হৌজিক্তি মহাক্না সরকারগা লোয়ননা অপনবা য়াওদনা কনেক্ত তৌবা ঙম্লে অমসুং মহাক্কী খোংজেল অদু সরকার ফাওবা য়ৌহনবা ঙম্লে।
মরূপশিং,
হন্দক্তি অদোম্না রুরেল দিবেলপমেন্তদা সাইন্স অমসুং তেক্নোলোজীগী থৌদাংদা খন্ন–নৈননবা থম্লি, মরম অদুনা লম অসিদা ঐহাক্না ৱাফম খরা হেন্না থমজগে। হৌখিবা চহী মঙাদা রুরেল দিবেলপমেন্তকী মায়কৈদা মীচম মীয়াম্না ফাওরে, এক্সপরিয়েন্স লৈরে। স্বচ্ছ ভারত অভিয়ানদগী হৌরগা অয়ুশ্মান য়োজনা ফাওবা, মালেমগী খ্বাইদগী চাউবা য়োজনাশিং, মদু ঙসিদি ইফেক্তিব দেলিবরীগীদমক থৱাই য়াওনা থাগৎলি, মদুগী তুংদা লৈরিবা শক্তি অদুদি তেক্নোলোজী অমসুং অফবা এফেক্তিব ওইবা গোবর্নান্সকীদমক ঐখোয়গী ৱাশক অদুনি।
মরূপশিং,
ঙসি লৈবাক অসিদা অফবা গবর্নান্সকী পান্দম অদু ফংনবগীদমক্তা য়াম্না চাউনা তেক্নোলোজী শজিন্নরি, মদুমক মমাংদা অমুক্তা ওইখিদ্রি। ঙরাং ঐখোয়গী সরকারনা পি.এম. কিসান প্রোগ্রামগী মখাদা বেনেফিসরী কোতি ৬তা ইন্সতোলমেন্ত রিলিজ তৌদুনা রেকোর্দ অমা থমখ্রে। মসি পুম্নমক অসি করম্না ওইথোকখিবনো? আধার ইনেবল তেক্নোলোজীগী মতেংনা।
মরূপশিং,
লৈবাক অসিগী খুঙ্গং খুদিংমক্তা, লাইরবা ইমুং ফাওবা তোইলেৎ য়ৌরিবা, ইলেক্ত্রিসিতী য়ৌরিবা অসি তেক্নোলোজীনা মরম ওইদুনা ওইথোকপা ঙম্লিবনি। তেক্নোলোজীনা মরম ওইদুনা সরকারনা অদুগুম্লবা শিংগী মৈখু মরক্তা ৱানা পুন্সি খাংলম্বা লাইরবা ইচল–ইচে কোতি ৮বু মশক খঙদোকপা ঙমখি। তেক্নোলোজীগী শিজিন্নদুনা বেনেফিসরীশিং মশক খঙদোক্লে, লোয়ননা অনৌবা দিস্ত্রিব্যুসন সেন্তর কদায়দা অমসুং কয়া য়াম্না শাগদবনো হায়বা অদুসু অতেনবা মতমদা লেপথোকপা ঙমখি। ঙসি খুঙ্গংদা লম্বী–থোংশিং মতম চানা লোইশিল্লে, লাইরবশিংগীদমক্তা য়ুম কোতি ২ হেন্না মতম চানা থৌরাং তৌবা ঙমখিবা অসিগী তুংদা তেক্নোলোজী য়াওরি। জিও তেগ্গিং অমসুং দাতা সাইন্স শিজিন্নবনা হৌজিক্তি প্রোজেক্তকী খোংজেল হেন্না য়াংশিলহল্লে। রিএল তাইম মোনিতরিংগী সিস্তেম্না স্কিম অমসুং বেনেফিসরীগী মরক্তা লৈরম্বা অহোবা অদু মেন্সিল্লে। মতম চানা থবক লোইশিনবনা কোস্ত ওভররন অমসুং লোইশিন্দবা প্রোজেক্তশিংবু পাস তৌবগী ৱাকৎ লাকলম্বা অদুসু লোইশিনখ্রে।
মরূপশিং,
ঐখোয়না ‘ইজ ওফ দুইং সাইন্স’ শোইদনা ফংহন্নবা লেপ্পা লৈতনা হোৎনরি অমসুং রেদ তেপ হন্থহন্নবা ইনফোর্মেশন তেক্নোলোজী এফেক্তিব ওইনা শিজিন্নরি। ঙসিদি লৌমীশিংনা মখোয়গী পোত্থোকশিং অদু মিদলমেনগী থৌজাল য়াওদনা কৈথেলদা য়োনবা ঙম্লে। দিজিতেলাইজেসন, ই কমর্স, ইন্তরনেত বেঙ্কিং অমসুং মোবাইল বেঙ্কিং সর্বিসশিংনা খুঙ্গংগী মীওইশিংবু ইফেক্তিব ওইনা মতেং পাংলি। ঙসিদি লৌমীশিংনা ই–গবর্নান্স ইনিসিয়েতিব কয়াগী থোংদা মখোয়গী খুদোম্বী মতোন্দা ৱেদর অমসুং ফোর্কাস্তকী দরকার ওইবা ইনফোর্মেশনশিং ফংবা ঙমলে।
মরূপশিং,
ভারতকী দিবেলপমেন্তদা, অখন্ননা রুরেল দিবেলপমেন্তদা তেক্নোলোজী শিজিন্নবা অসি ঐখোয়না হেন্না পাকথোক চাউথোকহনগদবনি। লাক্কদৌরিবা চহী তরাগী খুজিং অসি ভারত্তা সাইন্স অমসুং তেক্নোলোজীদা য়ুম্ফম ওইবা গবর্নান্সকীদমক মতিক চাবা মতম অমা ওইরগনি। অখন্ননা কোস্ত এফেক্তিব এগ্রিকলচর অমসুং ফার্মদগী কঞ্জুমরগী মরক্তা সপ্লাই চেন নেতৱার্ক্কী ওইবা মমাংদা অমুক্তা ওইখিদ্রিবা তেক্নোলোজী পুরক্লগনি। মসিগী কানবা অসি খুঙ্গংশিংনা ফংলগনি, রুরেল ইকোনোমীনা ফংলগনি। ময়াম পু্ম্নমক্না মসিমসু খঙবিরিবা অদুনি মদুদি ভারতকী খুঙ্গং লমদমশিংদা য়ুমথোং খুদিংদা ঈশিং য়ৌহন্নবগীদমক, য়াম্না চাউবা কেম্পেন অমা ওইরিবা জল জীবন মিসন হৌদোকখ্রে। কেম্পেন অসিগী শক্তিসু তেক্নোলোজীনি। ঈশিংগী রিসাইক্লিং অমসুং রিয়ুজকীদমক এফেক্তিব ওইবা অমসুং মমল হোংবা তেক্নোলোজী করম্না দিবেলপ তৌগদগে হায়বদু হৌজিক্তি অদোমগী তৌফম থৌকপা ইথৌদাংনি। মখল অমরোমদা ৱাতর গবর্নান্স অসি অদোমগীদমক অনৌবা ফ্রন্তিয়র অমনি। ইমুংদগী থাদোরকপা ঈশিংবু লৌবুক্তা ইথৈ লৌখোংগীদমক্তা শিজিন্নবা ঙমহনবা, মসিগীদমক মমল হোংবা অমসুং এফেক্তিব ওইবা সোলুসন অদোম্না থৌরাং তৌগদবনি।
মরূপশিং,
খুঙ্গংশিংদা গ্রীন, সর্কুলর অমসুং সস্তেনেবল ইকোনোমীগীদমক, রুরেল ইকোনোমীগীদমক কত্থোক্লবা স্তার্ত অপকীদমক পাক চাউনা ওইথোকপা য়াবশিং লৈরি। মহৈমরোংশিংগী লেমহৌবা মচাকশিং অমসুং য়ুমশিংদগী থোরকপা ফৎতা হাউদিসু পোলুসন অমসুং অমোৎপা পুরদুনা শিংনরকপা য়াই। মসিগী ৱেস্ত অসিসু ঐখোয়না ৱেল্থতা ওন্থোক্নবগীদমক খোংজেল য়াংনা থবক তৌবা তাই। ঐখোয়না হোৎনরিবা অসিদি চহী ২০২২ ফাওবদা ক্রুদ ওইলগী ইমপোর্ত য়ামদ্রবদা চাদা ১০ হন্থহনবনি। মরম অদুনা বাইওফুয়েল, ইথেনোল পুথোকপগী লমদা স্তার্ত অপকীদমক ওইথোকপা য়াম্না লৈরি।
অসিগুম্বা মতম অসিদা ইন্দস্ত্রীদা য়ুম্ফম ওইবা রিসর্সপু ঐখোয়না অহেনবা পুক্নিং থৌগৎপা তাই, স্তেক হোল্দর পুম্নমক্কী মরক্তা তাথোক–তাশিংন তৌবা অমা ঐখোয়না দিবেলপ তৌবা তাই। খঙজিনবিয়ু, অদোমগী থৌদাং অসিমক্না ভারতপু দোলর ত্রিলিয়ন মঙাগী ইকোনোমী ওইহনবদা য়াম্না চাউবা থৌদাং লৌরগনি।
মরূপশিং,
এগ্রিকলচরেল প্রেক্তিসশিংগা মরী লৈনবা তেক্নোলোজীশিংদা রিভোলুসন পুরকপা অমা মথৌ তাই। খুদম ওইনা চরুখোক মৈ থাবগী প্রোব্লেমদা ঐখোয়না ফার্মর–সেন্ত্রিক সোলুসন পুথোকপা ঙমব্রা? মৈখু হন্থহবা অমসুং অহেনবা ইনর্জী ইফিসেন্সীগীদমক ঐখোয়গী চেক্কোনশিসু অমুক হন্না দিজাইন তৌবা ঙমব্রা? লৈবাক পুম্বদা ক্লিন দ্রিঙ্কিং ৱাতর সপ্লাইগী প্রোব্লেমদা হেন্না ফবা অমসুং খোংজেল য়াংবা সোলুসনশিং পুথোকপা ঐখোয় দরকার ওই।
মরূপশিং,
অতোপ্পা মরুওইবা পোইন্ত অমা ঐহাক্না থমজনীংবদি ঐখোয়গী প্রজাদা দাইগ্নোস্তিক্তা এদভান্সকী মহৈশিং পুরক্নবা দেমিকেল দিভাইসশিংদা মেক ইন ইন্দিয়াগী সিগ্নিফিকেন্সনি।
মহাত্ম গান্ধীনা হায়বীরম্মি, “অশেংবা লন–থুমদি হকচাং ফবনি, সনা অমসুং লুপাগী মচেৎশিং নত্তে।” নুংঙাই য়াইফবা প্রমোৎ তৌনবগীদমক তেস্ত তৌরবা ত্রেদিস্নেল ৱিসদম খক্তমক ঐখোয়না প্রেক্তিস তৌরোইদবনি, অদুবু মসিগী স্কোপ অসি অনৌবা থাক্কী খুৎশু–খুৎলাই অমসুং কন্তেমপোরেরী বাইওমেদিকেল রিসর্সকী কন্সেপ্ত হাপচিন্দুনা মখা তানা হেন্না পাকথোক চাউথোকহনগদবনি।
মরূপশিং,
ভারতনা সস্তেনেবল অমসুং এনভাইরনমেন্ত ফ্রেন্দলী ত্রান্সপোর্তেসন অমসুং ইনর্জী স্তোরেজ ওপ্সনশিংগীদমক লোং তর্ম রোদমেপ অমসুং দিবেলপ তৌগদবনি। চপ চাবা ৱেদর অমসুং ক্লাইমেৎ ফোরকাস্তিংগী ইকোনোমিক অমসুং সোসিএল বেনেফিৎশিং অসি পাক চাউই। ৱেদর ফোরকাস্ত অমসুং ৱার্নিং সর্বসশিংদা খন্ননিঙাই ওইবা মওংদা ফিভম ফগৎলে অখন্ননা ত্রোপিকেল সাইক্লোন্দা। মসিনা অশোক অপনগী চাং হন্থহল্লে। স্পেস এক্সপ্লোরেসন্দা ঐখোয়গী মায় পাকপনা দীপ সীগী অনৌবা ফ্রন্তিয়রদা হৌজিক্তি মমি তারগনি।
মরূপশিং,
তেক্নোলোজী অসি সরকার অমসুং মীচম মীয়ামগী মরক্কী থোংনি। তেক্নোলোজীনা খোংজেল য়াংনা দিবেলপ তৌবা অমসুং অচুম্বা দিবেলপমেন্তদা খল মানহনবগী থবক তৌই। তেক্নোলোজী অসি মশাগী ওইবা নাথৈবা, মশাগী ওইবা পার্তী লৈজদে। মরম অসিমক্ননি হ্যুমেন সেন্সিবিতী অমসুং মোদর্ন তেক্নোলোজীগী কোওর্দিনেসন হেঙ্গৎলকপা মতমদা মমাংদা ওইখিদ্রিবা মওংদা রিজল্ত ফংলিবা। ঐহাক্না মপুং ফানা থাজবা থম্লি মদুদি অনৌবা চহী অসিদা, অনৌবা চহী তরাগী খুজিং অসিদা, অনৌবা ভারতকী অনৌবা এতিচুদ, অনৌবা এপ্রোচপু ঐখোয় অমত্তা ওইনা পুল্লগা পাঙ্গল লৈনা তৌবা ঙমগনি। অমুক হন্না ময়াম পুম্নমকপু, সাইন্তিফিক কমুনিতী পুম্নমকপু অমসুং অদোমগী ইমুং-মনুংবু অনৌবা চহীগী য়াইফ-পাউজেল পীজরি। হন্না-হন্না থাগৎচরি।


text:
মালেমগী তোঙান-তোঙানবা মফম কয়াদগী রোতারিয়ানশিংগী চাউরবা ইমুং-মনুংশিং, নুংশিরবা মরুপশিং, খুরুমজরি! রোতরী ইন্তর্নেস্নেল কনভেন্সন অসিদা ৱা ঙাংবা ফংবা অসিদা ঐহাক্না য়াম্না নুংঙাইবা ফাওই, অসিগুম্না চাউবা রোতরীগী মীতিন খুদিংমক অসি অপিকপা গ্লোবল এসেমব্লী অমগুম্বনি। মসিদা দাইভর্সিতী অমসুং ভাইব্রেন্সী য়াওরি। রোতরিবান পুম্নমক্না নখোয়গী হীরমশিংদা লোইনা মাইপাকই। অদুম ওইনমক নখোয়না নশাবু থবক তৌবা খক্তদা অকক্নবা থমদে। ঐখোয়গী গ্রহ অসিবু হেন্না ফবা অমা ওইহন্নবগী নখোয়গী অপাম্বা অনিংবা অদুনা মসিগী প্লেতফোর্ম অসিদা ময়াম পুম্নমকপু পুনশিনহল্লরে। মসি মাইপাকপা অমসুং সার্বিসকী অশেংবা তিন্নবা অমনি।
মরুপশিং,
মসিগী বোদী অসিগী মরু ওইবা মোতো অনি লৈ। অহানবা অসি – ইশাদগী হেন্না সার্বিসতা মরু ওইবা পীবা। অনিশুবদা – সেবা খ্বাইদগী হেন্নাতৌবনা খ্বাইদগী হেন্না কান্নবা। হায়রিবশিং অসি মীওইবা জাতি পুম্নমক্কী য়াফনবগীদমক্তা খ্বাইদগী মরু ওইবা প্রিন্সিপলশিংনি। চহি লিশিং কয়াগী মমাংদা ঐখোয়গী সাধু সন্তশিংনা য়াম্না শক্তি লৈরবা প্রার্থনা অমা পীরকখি-
'सर्वे भवन्तु सुखिनः,
सर्वे सन्तु निरामयः'।
মসিনা তাক্লিবসি, জিবা পানবা পুম্নমক নুঙাইনা লৈসনু অমসুং জিব পানবা পুম্নমক হকচাং ফবা মাইপাকপা পুনশি মহিং অমা হিংবা ওইসনু।
ঐখোয়গী কলচর মসিমসু হায়নৈ-
''परोपकाराय सताम् विभूतयः''।
মসিনা তাক্লিবসি, অফাওবা অচৌবা মীশিংনা অতোপ্পশিংগী য়াইফনবগীদমক্তা থবক তৌই অমসুং হিংঙি। ঐখোয়না লৈরিবা লমদম অসি অতোপ্পশিংগীদমক্তা ইংবা হায়বসি করিনো হায়বগী মতাংদা থবক ওইনা উৎলম্বা বুদধা অমসুং মহাত্মা গান্ধিগী লমদম্নি।
মরুপশিং,
ঐখোয় পুম্নমক অমনা অমগী মপাল তাংবা ঙাক্তনি, অমনা অমগা মরি লৈনবা ঙাক্তনি অমসুং অমনা অমগা শম্নবা মালেম অমদা লৈরিবা ঙাক্তনি। স্বামি ভিবেকানন্দানা হায়বা মতমদা মহাক্না য়াম্না ময়েক শেংনা ফোংদোক্লম্মি অমসুং ঐহাক্না কোত তৌরি:
“জগত অসিদা লৈরিবা এতোম অমনা মালেম পুম্ববু মশাগা লোইননা চিংদুনা পুদবিদা মতোমতা লেংবা ঙমদে।” মরম অদুনা ঐখোয়গী গ্রহ অসিবু হেন্না নুংঙাই য়াইফবা অমসুং লিশাং-শিৎনা চৎকদাবা মওংদা ওইহন্নবগীদমক্তা কনাগুম্বা মীওইশিংনা, ওর্গানাইজেশনশিংনা অমসুং সরকারশিংনা পুন্না থবক তৌমিন্নবা হায়বসি য়াম্না মরু ওই। রোতরী ইন্তর্নেস্নেলনা পঋধিবি অসিদা অফবা ইমপেক্ত অমা পুরক্নবা থবক হিরম কয়া অমদা কন্না হোৎনবা অসি ঐহাক্না য়াম্না নুংঙাইবা ফাওই। খুদম ওইনা মহৌশাগী ফিভম ঙাকশেন্দুনা থম্বা। পুংফম অসিগীখ্বাইদগী তঙাইফদবা অসি সস্তেন্নেবল দেবেলপমেন্ত অসিনা। চহি চা কয়া লিরবা মহৌশাগা তোৎনা-তিন্ননা লৈবগী অরিবা ইথোস অদুনা পুক্নিং থৌগৎলদুনা ভারত মচা বিলিয়ন ১.৪না ঐখোয়গী পৃথিবী অসিবু হেন্না লু-নান্না অমসুং হেন্না শংহন্নবা অঙম্বা মখৈ হোৎনরি। রিন্যুৱেবল ইনর্জী অসি ভারত্তা য়াম্না চাউখৎলক্লিবা সেক্তর অমনি। মালেমগী থাক্তা ভারতনা ইন্তর্নেস্নেল সোলর এলাইন্স শেম্বদা লুচিংলি। ভারতনা ৱান সন, ৱান ৱার্লদ, ৱান গ্রিদকী মাইকৈদা থবক তৌরি। গ্লাসগোদা হন্দক্তা পাংথোকখিবা সি.ও.পি.-২৬ সমিত্তা ঐহাক্না এল.এ.আই.এফ.ই. – লাইফস্তাইল ফোর এনভাইরনমেন্তকী মতাংদা ৱা ঙাংখি। মসিনা হায়রিবশি এনভাইরনমেন্তেলী কন্সিস ওইবা পুনশি মহিং অমা হিংলিবা মী খুদিমকপু তাক্লিবনি। ২০৭০ ফাওবদা নেত জিরো ওইনবগী ভারতকী অচেৎপা ফিরেপ অদু ৱার্লদ কম্যুনিতীনসু থাগৎপা ফোংদোরকখি।
মরুপশিং,
রোতরী ইন্তর্নেস্নেলনা থক্নবগী অশেংবা ঈশিং, সেনিতেসন অমসুং হাইজিন ফংহন্নবগীদমক্তা লেপ্তনা থবক পাংথোক্লিবা অসি য়াম্না চাউথোকনিংঙাইনি। ভারত্তা ঐখোয়না ২০১৪দা স্বচ্ছ ভারত নত্রগা ক্লিন ইন্দিয়া মুবমেন্ত হৌদোকখি। চহি মঙা মনুংদা ঐখোয়না তোতেল সেনিতেসন মপুং ফানা ফংবা ঙমগনি হায়না থাজৈ। মসিনা মরু ওইনা ভারতকী লায়রবা অমসুং নুপীশিংবু কান্নবা পীরি ময়াম্না পুন্দুনা ঈশিং য়োকশিন্নবগীদমক্তা অনৌবা মুবমেন্ত অমা ওইরক্লিলিবনি। মসিগী মুবমেন্ত অসি থায়না মমাংঙৈদা ঐখোয়না ঈশিং তুংশিন্দুনা থম্বা মওংশি অদুগা অনৌবা মতমগী চৎনবীশিংগা পুনশিল্লগা শেমগৎপা মুবমেন্ত অমনি।
মরুপশিং
লোকেল ইকোনোমীবু শৌগৎপা হায়বসি অদোমগী য়াম্না মরু ওইবা থৌদাংশিংগী মনুংদা অমা ওইরিবা অসি পোস্ত-কোবিদকী মালেম অসিদা য়াম্না মরু ওওই। ভারত্তা আত্মনির্ভর ভারতকী মুবমেন্ত অসি মওং-মরিল নাইরক্লি। মসিগী পান্দমদি ভারতপু মরোমদোম লেপচবা ঙম্বা অমা ওইহনবা অমসুং মালেমগী চাউখৎ-থৌরাংদা মতেং পাংবনি। ভারত অসি মালেম অসিদা খ্বাইদগী চাউবা অমসুং য়াংনা চাউখৎলক্লিবা স্তার্ত-অপ ইকো-সীস্তেমশিংগী মনুংদা অমনি । অসিগুম্বা স্তার্ত-অপ কয়ানা মালেমগী অৱাবা কয়াবু কোকহন্নবা ঙাইদুনা লৈরিবনি।
মরুপশিং,
লৈবাক অসিদা মালেমগী চৎনা কাংলোনশিংবু ঐখোয়না তমশিন্নবা অমসুং ঐখোয়গী চৎনবিসু মখোয়দা তম্বীনবা মতম পুম্নমক্তা লেংদনা লৈরি। ভারত অসি মীওইবগী শরুক তরেত থোকপগী শরুক অমগী তুংনফম ওইরিবনি। ভারতনা করিগুম্বা হিরম অমদা মায়পাকলকপা খুদিংমক্তা মালেম্না মদুগী ইথিল অদু উবা ফংলি। ঐ কোবিদ-১৯ ভেক্সিনগী খুদম অমা পীগে। চহি চামদা থোকপা কোবিদ-১৯ লাইনা অসিনা লাকপদা, মীশিংনা, ভারতনা মহাক্কী য়ামখ্রবা পোপুলেসন অসিগা লায়না অসিগা লান্থেংনবা ঙম্লোই হায়না খনখি। অদুবু ভারতকী মীশিংনা মখোয়বু লালি হায়না উৎখ্রে। হৌজিক ফাওবদা ভারতকী মীশিংনা দোজ মিলিয়ন ২ ময়া নক্না কাপখ্রে। অসুম্না ভারতনা ২০২৫ ফাওবদা তি.বি. মুথৎনবা হোৎনরি। মসি মালেমনা ২০৩০ ফাওবদা তি.বি. মুথৎপগী থম্লিবা তার্গেততকী চহি ৫ হাল্লিবনি। ঐহাক্না পীরিবসিদি খুদম খরা খক্তনি। মসিগী খোংথাং অসি মায়পাকহন্নবগীদমক ঐহাক্না রোতরী ক্লবশিংবুসু চেবাউ পীরি।
মরুপশিং
ঐহাক্না লোইশিন্দ্রিঙৈদা ঐহাক্না রোতরী ক্লবশিংদা ৱা খরদং হায়জনিংঙি। জুনগী তাং ২১দা মালেম অসিনা ইন্তর্নেস্নেল দে ওফ য়োগ পাংথোক্কনি। য়োগ অসিনা ঐখোয়গী, মেন্তেল, ফিজিকল, ইন্তেলেকচুএল অমসুং স্পীরিচুএল ৱেলনেসকী য়াম্না ফবা পাসপোর্তনি হায়বসি পুম্নমক্না খংলিবনি। রোতরী ফেমিলীনা য়োগ দে অসিবু মালেম শিনথুংনা পাংথোকপা ঙমগদরা? রোতরী ফেমিলীনা মহাক্কী মেম্বরশিংদা চাং নাইনা য়োগ তৌনবগীদমক শৌগৎপা ঙমগদরা? অদোম অসুম্না তৌবগী কান্নবা উবা ফংগনি।
ময়ামগী মীতিন অসিদা ৱা ঙানবগীদমক্তা চেবাউ পীবীরকপগীদমক্তা ময়াম্বু অমুক্কসু হন্না থাগৎচরি। রোতরী ইন্তর্নেস্নেল ফেমিলীবু ঐহাক্না য়াইফ পাউজেল পীজরি। থাগৎচরি! হন্না-হন্না থাগৎচরি।


text:
খুইথরবা খুনাইদা য়েন্নিংথাগী আশা পীরিবা শৈরেং লাইরিক “ঐ লৈত্রে”: মীৎয়েং অমা -- তোংব্রম অমরজিৎ
মনিপুরী খূনাইদা মৈতৈ নুপীশিংগী থৌনা অমদি মখোয়গী লীংজেল পুৱারীনা লেংদ্রবা খুদম ওইদুনা লৈরি। লৌশিং লৈবদা অমদি মথৌনা মরিংজেলদা। অদুবু মতমসে য়াম্না হোংলে হায়না কবিনা উরক্লি। অশেংবসু য়াম্না অহোংবা লৈরে মনিপুরসু। অরিবা সোসিয়েল ভেল্যুজ অমদি কলচরেল ইদেন্তিতি অদু কয়াম ঙাকনা হিংলি হায়বসি অচৌবা ৱাহং অমদি ওইরক্লি। অদুনা মহাক্কী পোদোন হায়না মিংথোংবা শৈরেংসিদা মঙালগী মশক ওইরবা নুপী খুনাইগী সিম্বোল অদুনা পোদোননা ওইরগা হেক থংনবা শৈরেংগী পরেংদা ইবেনদি পিশুম ফোয়রি হায়বসিনা পুরিবা নুংগী ৱাহন্থোক অদুদি অপাবশিংদা শিন্নরি। মরমসু হৌজিক হৌজিক্কি খুনাইদা অদুম য়েংবা য়ারনি হায়বনি অশৈবনা হায়নিংলিবদি।
লাইরিক্কী মমিং- ঐ লৈত্রে (২০২২)
অইবাঃ দেবদাস মাইরেম্বম
অফোঙবাঃ খ্বাইরাকপম সনায়াইমা সিংহ
সেক্রেটরি, লোক্তাক খোর্জৈ লূপ
লাইরিক্কী মখূমঃ বিরেন্দ্রজিৎ নাওরেম
লাইরিক্কী মখলঃ শৈরেং/ লমায় মশিং-১৩৩
লাইরিক্কী মমলঃ লূপা ২০০/-
দেবদাস মাইরেম্বম মোইরাং থোয়া লৈকাই মোইরাংদা ১৯৭৩দা তাইবঙ খোঙদারকখি। খোরিলোল পামজনা লাকপনা মহৈ তম্বগী লমদসু ইংলিস লিতরেচরদা পোস্ত-গ্রেজুয়েট লোইশিনখি। মহাকনা মপুং ওইনা ইবদা চংশিল্লিবসি শৈরেংনি। অদুনা শৈরেং লাইরিকঙাক্তা ফোঙলকখি মথং মথং। (১) পাং তিংলিবা যীশু অমা (২০০২); (২) থৱায়গী ঈশৈ (২০০৬); (৩) সাবিত্রি নহাক লুহোংগদবনি (২০১০) অমসুং (৪) হায়নৈ নহাকসে অঙাওবীনি (২০১৭)। অইবগী শৈরেংগী খোঙচৎ অসিদা মহাকনা ২০১৭দা ফোঙখিবা ‘হায়নৈ নহাকসে অঙাওবীনি’ হায়না মিংথোনবা শৈরেং লাইরিক অসিদা রাইটর্স ক্লব, নম্বোলনা ‘চন্দ্রেশ্বর নীংশিং সাহিত্য মনা ২০২০’পীদুনা ইকায়খুম্নবা উৎখি। শৈরেং ইবতা নত্তনা খোরিলোলগী নৈনবগী লমদসু লেপ্তনা চংশিল্লি লোয়ননা ত্রান্সলেসনদসু খুৎ থারি। কলমনিস্ত ওইনা নৈন-ৱারেংশিংসু পোকনফম পাউচেদা ইরি। সাহিত্য একাদেমিনা শিনবা নেশনেল সিম্পোসিয়মশিংদা শরুক য়াদুনা লাক্লি। শৈরেং শৈদিন্নবা কয়াদসু লেপ্তনা শরুক য়াদুনা লাক্লি। শকনাইরবা অইবা লমাবম বীরমনিগী ‘ময়োকনবা’ হায়না মিংথোনবা ইংলিস্তা হন্দোক্তুনা ফোংখ্রে। অমসুং অঙাংগী ৱারীদা কাব্যগী ৱারেপ হায়বসিসু হন্দোকখ্রে। অশৈবা দেবদাস শৈরেং তেন্না ইবদসু য়াম্না ইচং থৌই অমসুং শাংনা ইবদসু পাউজেল কয়া লোয়নবা অমদি অপাবশিংদা ৱাখল য়াম্না খন্থহনবা ঙম্বা খুৎইদসু খুৎ থারি। অতেনবা শৈরেং অমদা মহাকনা ইরিবসি য়েংবা য়াই।
নোংলৈ
করিগুম্বা নোংলৈ হৌরবা/ নীংশিংবিয়ু- ঐ হিংলবনি।/ কিগনু নোংলৈসে/ জগোয়নি/ নোংপোক নিংথৌ, পান্থোইবীগী। লাঃ ২৯
মনিপুরগী ক্রিএসন মিঠ, লৈসেম নোংশেম্বগী ৱারী অদুমক তারি। নৌহৌনা নিংশিংলি কুমওন খুদিং কালেন লাই হরাওবা মতম্না লাকপা খুদিং। অশৈবা দেবদাসনা শিজিন্নরিবা নোংলৈসিমক সিম্বোলনি।রোমান্তিক অমসুং optimist কবি P.B. Shelley মহাক্কি মমিং লৈরবা শৈরেং Ode to the West Wind হায়রিবা অসিদা য়াওরিবা মালেম ফাওরবা পরেংনি If winter comes can spring be far behind হায়বদু দেবদাসকি তেনখ্রবা শৈরেং অসিদসু মমি তারি। তারিবা মমি অসিদি মনিপুরি অশৈবা অমনা ইমা লৈবাক ইরমদম অসিদা পোকলুবা অমদি লমদম অসিগী লৈবাক লৈহাও অমসুং ঈশিং নুংশিত্তা চাওরকপনা মসিনা পীরকপা ইথিলদুনা ইরকপনি নোংলৈ ওইনা। হায়রিবা নোংলৈ অসিমক্তি মাংনা তাকনবা অদুগুম্বা নোংলৈদুদি নত্তে। লাই ঈরিক ঈশেংবু নোংমদোলদগী খীক্লেন চায়থরকতুনা মোৎশিল্লিবা অমদি মাংশিল্লিবা পুম্নমক কোকথোক চামথোকনবা অদুগুম্বা নোংলৈদুনি। ঐখোয়গী লৈশেম নোংশেম্বগী জগোয় খুৎথেক অদুবুনি। অরিবা মরুদগী অনৌবা য়েন্নিং চোংলক্লিবা মতম অসিদা লাক্লিবা নোংলৈগুমলবা খুদোংচাদবা লৈবাক্কী ইসুশিং ফনা লৈরগসু নোংলৈসিগী মতুংদা লাক্কদৌরিবসি অঙানবা নুমিৎকি মঙালনি হায়বদু য়াম্না তেন্না কলচরেল রেফরেন্স অমদা পুথোকতুনা শৈথারি।
মনিপুরী খূনাইদা মৈতৈ নুপীশিংগী থৌনা অমদি মখোয়গী লীংজেল পুৱারীনা লেংদ্রবা খুদম ওইদুনা লৈরি। লৌশিং লৈবদা অমদি মথৌনা মরিংজেলদা। অদুবু মতমসে য়াম্না হোংলে হায়না কবিনা উরক্লি। অশেংবসু য়াম্না অহোংবা লৈরে মনিপুরসু। অরিবা সোসিয়েল ভেল্যুজ অমদি কলচরেল ইদেন্তিতি অদু কয়াম ঙাকনা হিংলি হায়বসি অচৌবা ৱাহং অমদি ওইরক্লি। অদুনা মহাক্কী পোদোন হায়না মিংথোংবা শৈরেংসিদা মঙালগী মশক ওইরবা নুপী খুনাইগী সিম্বোল অদুনা পোদোননা ওইরগা হেক থংনবা শৈরেংগী পরেংদা ইবেনদি পিশুম ফোয়রি হায়বসিনা পুরিবা নুংগী ৱাহন্থোক অদুদি অপাবশিংদা শিন্নরি। মরমসু হৌজিক হৌজিক্কি খুনাইদা অদুম য়েংবা য়ারনি হায়বনি অশৈবনা হায়নিংলিবদি।
পোদোন
কাচিন অমদা/ তাদুনা লৈরি পোদোনসে/ মতম অমদদি/ ইবেনগা লোয়ননা/ ৱারী শান্নখিবনি/ হুরানবা ফাখিবনি।/ হৌজিক/ কনাগুম্বা কবি অমনা হায়খি- ঐখোয়গী ইবেনদি পীশুম ফোয়রি। লাঃ ৩৬
লৌবূকশিংনা ফেক্তরি ওনখিবদা অমসুং লনাই মীওই খরতনা মপু ওইখিদুনা কেপিতালিস্ত ইকোমিদা অসুম লেপ্তনা চংশিল্লকলিবা মালেমগী চাওখৎপগী খোঙজেল অসিদা মহৌশা য়াম্না চম্না নুংশিননা লৈজরবা অরিবা পুন্সিগী ভেল্যুজ অদুদি চাওখৎপগী কোল্লূদা লোয়না চপখায়রক্লি হালেংবা লৈতনা। ইনাকখুনবগা লায়রবগা লৈনরিবা ঙমখৈ শম্বল হেন্না ৱাংখৎলক্লি। মহৌশাগী মশাইকোলদা লৈরিবা ফৌগৈ চেংগৈ পূম্নমক অঙম্বশিংনা মখোয়গীতা ওইনবা নৈখায়রক্লি। অসিগুম্বা ফিভম অসিদা অশৈবা দেবদাস তুমিন্না লৈশিনবা ঙমলক্তে। অদুনা খোঞ্জেল থোকনা তেংথারক্লি চুমই, ঐ লৈত্রে থৱায়সিনা/ অনৌবা ফৌগী পান্দোং মরক্তা/ মালংগী শহুমদা শান্নজবসিদা/ খঞ্জবনি ঐ/ হকচাংসিনা লৈশাদা তিনখ্রবসু/ থৱায়সিদি লৈহৌনি তাইবংসিদা।/ লৈখোম- লৈনাঙ মরক্তা/ অনৌবা ফৌগী পান্দোংনা/ হেক-হেক চোংখৎলকপা উবদা/ ঐগী থৱায় লৈহৌনি হায়বদু/ খঞ্জবদু চুমই হায়না।/ অদুবু থৱায়গী তুংনফম ওইরিবা/ ইপা লৌদি, ইপূ লৌদি/ উরে ফৌ পাম্বীগা কায়নরকপাঃ অদুনা তাদ্রে লৌতা ঈশৈসু/ উদ্রে হাওবা নুরাবীগী জগোয়সু।/ অদুনা চূম্লে নহাকনা হায়বদু/ ঐ লৈরে। লাঃ ১২৭
মহৌশাগী মীহুল হুল্লিবা অদুগা ইকোক্রিতিকেল ওইবা মিৎয়েংদা পুশিল্লক্তুনা য়াম্না কুপ্না নৈনবা য়ারিবা শৈরেংনি ‘চুমই, ঐ লৈত্রে’ হায়না মিংথোল পীরিবা অসিমক। ঐ হায়বসি মহৌশাদুনি। মহৌশাদা মীওইবনা তাংদুনা হিংদুনা লাক্লিবনি। মসিদা অশৈবা কবিনা হায়নিংলিবদি অতৈ নত্তে ঐখোয়গী মহৌশাদগী শাগোন্নদুনা মৈনা ৱাই তাংনা শম লাক্লিবা অরিবা অমদি নুংশিবনা থল্লবা লীকলম অমদি পথাপ অদুনি। পামমুনা নুংশিনা চৎনদুনা লাক্লিবা লীকলম অমদি কায়রে লৌ শিংউ তৌবদা পুন্সি মহিংদা। লৌবূক হায়না শিজিন্নরিবসি সিম্বোলনি। পোকপা শিবা নাইবা মীওই মপোক্তা অসিগুম্বা পুন্সিগী ভেল্যুজ অমদি মহৌশা লাইরেম্বী ইমা মহাক অদু লৈরি হায়বসি কাওথোক্লবা মীওইবদা খোঞ্জেল থোকনা তাবা হৈত্রবা মীওইবগী নাকোংদা তানবা হায়রকপনি ঐ লৈত্রে হায়না। মসিদা নুংঙাইতবা পোকলকপ্রা হায়নসু য়েংলিংলি। অমসুং অসিগুম্বা ভেল্যুজ অসি অমুক হঞ্জিন্নবা হোৎননিংলিবরা হায়বদুগী চাংয়েং অমনি শৈরেং অসিমক। লাইরিক অসিদা শকনাইরবা অইবা অনীনসু হায়রি
“লাইরিক অসিগী মিংথোন্না ঐ লৈত্রে হায়রগসু লাইরিকসিগী শৈরেংশিংনদি হায় “ দেবদাস হিংলি য়াম্না হিংলি, ঐখোয়গা পুন্না লৈমিন্নরি” মখা তারকপা মহাক্কী শৈরেংশিংনসু মহাকপু অসুম লৈহনগনি।”– য়ূমলেম্বম ইবোমচা
মচেকনা য়ৈবা অদুগা নাকোয়ননা হায়নিংলিবা য়াম্না শাফু কন্না হায়নিংবা ৱাহৈশিং শিজিন্নবদসু কবি দেবদাস থোইদোকনা য়াম্না হৈ শিংবা থেংনৈ। “চেকয়ৈ শৈরেংশিদা য়াম্না নুংঙাইরিবদি অৱাংবা থাক্তা থমলুরিবা শক্তমদুবু পুন্সিগী তাইবংগী চনৈনবা মরকসিদা পুশিল্লকলবা মতুংদা “অৱাংবা” হায়বা কনসেপ্ত অসিমকপুসু হনজিন্না চেকয়ৈ তৌবা ঙমলকপা অসিনি।”– বি এস রাজকুমার।
“ঐ লৈত্রে” শৈরেং লাইরিক ফোংবা থৌরমগী মতাং অমা
কবি দেবদাসকি শৈরেংগী মিংথোলশিং য়াম্না তেন্না অমদি ৱাহন্থোকশিং ফুমদুনা হেক হেক পুবা থেংনৈ। অসিগুম্বা মতাং অমদা মহাকনা ফোক লিতরেচরগী ওইবা ইলিমেন্তশিং পুশিল্লকতুনা হৌজীক্কি মতমগী মনিপুর অসিবু য়েক্লি অমদি ফজবা ইমেজরি অমসুং সিম্বোল শিজিন্নদুনা ঐখোয়দা শোয়রিবা অমদি চুম্থোকতবা য়াদবা লীচৎ অমদি লীকলম অদু অসি তৌরদি শেমদোকপা য়াগনি হায়না ইঙ্গিত পীরি হায়নিংই। খুত্তা শক্তি হায়বা অঙম অথৌশিংনা ঙম্মি মতাগুম্বা লৈবাক অসিদা শাণ্ণরিবা লীলা ময়াম অদুগা থায়না মোইরাং কংলৈরোলগী খম্বা-থোইবীগী শাইওন লাংওনগী ৱারী পরিং অদু পুশিল্লকতুনা অমদি নৌহৌন রি-ভিজিত তৌদুনা করিশু লাঞ্জদবা খম্বা মহাকতবু নোংবান অমদি মহাক্কি মিচংদা লৈবা নীংথৌ অমদি অঙম্বশিংনা অরানবা তাহনবা অদু ঙসিগী পাম্বৈ লৈত্রবা অচুম্বদি করিনো খঙবা মীচম মীয়ামগা চাংদমনরক্লি। থোইবীদি অরানবা চৎনবী অমসুং ওইদবা লৌনম নমথাকনা পংথহণবা য়াবা অদুগুম্বা নুপীদু নত্তে হায়বগী সিম্বোলনি। খুনাই অসিগী খোঙচৎ অসিদি অদুমক চৎখিনি অদুগা চাক-ঙাহোংবা লমদম অমগী লৈ-লাং জগোয় অদুদি শাখিনি অমসুং খোঙ্গুমমেল্লৈসু অদুমক লোইবী চীংগী নাপোমশিংদা থিরুগনি অমদি শোয়দনসু শালমখিনি হায়না আশাদি মাংবা লৈত্রি কবিনা।
লৈ-লাং জগোয়
জগোয় শাখ্রবমক্তদা/ খম্বা-থোইবী,/ থুগাইনবা হোৎনৈ জগোয়দু/নোংবান্না।/ কায়রবা মিংশেল/ লাউরিবা খোল্লাউ/ নোংবানগীদি নত্তে উরিবা/ খম্বা-থোইবী লৈ-লাং জগোয়গীনি;/ মসিদবু ঐগী শৈরেংনা করি হায়গদৌরিবনো?/ খম্বনা হায়-ঐদি কায়রবা মিংশেলনি/ থোইবীনা হায়-ঐদি লাউরিবা খোল্লাউনি/ ঐখোয়গী খোঙচৎ লৈ-লাং জগোয়গীনি।/ খোঙ্গুম্মেল্লৈদি?/ মৎখ্রে নোংবান্না/ মুনখ্রে নোংবান্না।/ অদুনা চৎলিবনি ঐখোয়/ ঐখোয়গী খোঙচৎ। লাঃ ১২৯
শৈরেংগী পরেং খরতনা ৱাহন্থোক লীশিংদা পাউজেল পিবা য়াবা শৈরেংশিংগী মরক্তা
‘মঙ’ হায়না মিংথোনবা অসিসু অমনি। হঞ্জিন হিঞ্জিন হিংবা অমসুং শিবনা কারেম্নরবা পাম্বৈ লৈত্রবা থৱায় কয়াদা পুকনিংগী লৈহাও হাপ্লীবসি শৈরেংনি হায়নিংই। খ্বাইদগী ৱারবা অমসুং পুন্সিগী পোৎলূম্না লাংগোই চনশিল্লকলবা মতাংশিংদা অমুক লৈবাক অদুদা নে তানা য়াইবী মরা তপ্না লৈবা ফংদবা, ঙসি করি থোক্কনি হায়েং করি ওইগনি হায়বা তম্বা ঙমদবা অদুগুম্বা খুনাই অমনি মনিপুর। মসিবু কবিনা মিংথোল অসিমক্তদা ৱাহন্থোক অনী পুহনদুনা অমা আশা অমদি মঙ মঙবা ওইনা অদুগা অমনা অশিবগী মঙ, মঙফম অদু ওইনা পুশিল্লক্তুনা পাউখোং চল্লি। শিজিন্নরিবা আইরোনি অমদি সিম্বোল অসি য়াম্না চংখোল্লি। অপাবশিংদা ৱাখল য়াম্না খলহল্লি।
বোম পোকখাইফমশিংদা/ ঐ পোক্কনি হায়না/ মঙ মঙলমই ঐঃ/ মঙদু থুগাইরমই ঐ।/ মৈফম অমা লৈরমই/ মদুদা হুনজিল্লমই/ বন্দ ব্লোক্কেদ করপসন/ মৈচাক শীং ওইনা।/ মৈঙালদুদা/ অহল মতম ওইরবী/ ইমা-ইবেন কয়ানা/ ইন্সাং-নাপী য়োল্লমই/ ৱারী-ৱাতাই শাদুনা।/ ঐনা দারুগা ওইদুনা/ মঙসি ঙাক-শেল্লমই। লাঃ ৪৩
লৈবাক খুনাইবু লুচিংগনি হায়না থোক্লিবা, খুঙ্গংদগী সহরদা লাক্তুনা চাওখৎপগী ফীজোলদা লৈবাক নীংবা শারিবশিংবু কারেম্নরি মহাক্কি শৈরেংন ‘য়ূমগী খুনুনা ক্বাক ওনবা উরব্রা’
য়ূমগী খুনুনা ক্বাক ওনবা উরব্রা/ উরে ঐদি নম্বুল তুরেল মপান্দা।/ নম্বুল তুরেল মপান্দা/ হেক চাক্তারুরবা/ ক্বাক হেক্তা ওল্লকই/ য়ূমগী খুনুদো।/ মদুদগী খুনু ওনবা ঙমদদুনা ক্বাক্তু, ৱাহোংগী মতু। থেৎচিল্লগা থোক্লকই। লাঃ ৪৯
তুরেল অসিনা উৎলিবসি মনিপুরী খুনাইনি। ঙসিদি য়াম্না মোৎলে হায়বনি ঈচেলসে। তৌশিন্নবা ময়ামসিনা মশাগী শক্তম করিনো খঙজদনা য়ুমগী খূনুদুনা খ্বাক অমদি ৱাহোং ওইনিংলিবা অদুবু য়েংউ তোরিসে হায়না খুৎ থিদুনা তাক্লকপনি। নৈননিংঙাই শৈরেং কয়াসু য়াওরি। পুন্না শৈরেং ৭৯ য়াওরি। মহৌশা মালেম অমসুং ঐখোয়গী অমত্তা ঙাইরবা লোক্তাক্কি পুৱারী অমসুং ত্রেদিসন ঙাকনা থম্বা অমসুং কলচরেল ভেল্যুজশিং ঙাক শেন্নিংবগী ঈহুল য়াওরবা ফজরবা শৈরেংশিংসু লাইরিকসিদা য়াওরি। মনিপুরী শৈরেংগী পূক্কৈদা চাওরবা খুদোল অমদি তম্বা ঙম্লে অশৈবা দেবদাস মাইরেম্বম্না।


text:
ইমোইনু ইমা লাৎচবগী পোৎলমঃ
- লাইনিংথৌ লাইরেম্বীগী লাংওন শক্তম,
- শেনগী খূৎনেৎ খুদা অনী,
- চফূ ফূহিং মখুম,
- লাইগী ইন্নফি ১,
- তুংগা ফনেক ১,
- ফম্বাল ফি ১,
- কেগাম ১,
- অথেনপোৎ ২,
- লফোয় চঙ থোকপা ২,
- হৈনীং ২,
- হৈগ্রু ২,
- হৈজ্রাং ২,
- চূঙৌ তাঙ্কক ২,
- লৈশং ২,
- খোইজু লৈখাম,
- মেক্রুক মৈরা ৩,
- অকৎশেন ২,
- লৈ খরা,
- নাহৈ চফূ ১,
- তাইরেন,
- পুংফাই,
- হৈরম ৭,
- লৈরম ৭,
- পানাও,
- শিংনাও,
- ফৌ খরা,
- শরেঙ,
- ঙারম ৭,
- চেঙপোৎ ৭ শেমজগনি।
পোৎলমশিং অসি শেম শাবা লোয়রগা অনম অথৌ কোক্কনি। তাইরেন পূংফাইনা খীক্তোক চামথোক্কনি, খূউ লৈতানা ফম্লগা খূবাক অহুম্লক খুদুনা লাইনিংথৌবু হৌদোকচগনি। মরমদি মতম পূম্নমক্তা লাইনিংথৌদি মপাল্লোমদা মায় ওন্দুনা লৈ।
মিংখৈঃ
হৈ লাইনিংথৌ শন্থোং অপানবা ইবুংঙো নহাক্কী মোংবা নশাইগোন্দা লৈজরিবা নচা ননাইশিংনা চীংঙু নঙবু কৌজরিয়ে, থৌজান বিয়ো। হয়ি চক, হয়া চক, লাংবা চক, খুনুং কোন্না চক, চক ৪ গী লাংওন ওইবা হেক লাইয়েংথৌ, মৈ তরং, ঈশিং তরং, নুংশিৎ তরং, ইবুঙোগী নতীক নয়াইনা তরং হীলেন হোল্লিবা, য়াইবী কোনগী মপুথৌ অতিংকোক মরু শিদবা খোয়চুম লাইলুপ লুচিংবা, য়াইবী য়েলহৌঙৈগী অমম লৈশানরকপা হে লাইয়িংথৌ খেরে নূংগুম তকূপহৌ পোইদিংঙু নোংথাঙ তরংলেন তরং লাইজ ইপোকপা, লিন্দাও তাওবী ইরোইননা লাইরেন তাওরোইনাই নুংদু শিদবা, নুঙ্গাং মহারাবা, য়াইবী নুংঙৌ পীমাবা, নোংখোঙ কোয়বা ইবুঙো খুহিং সননা লাইজলেন, সনা ফম্বাল মহিলেন কেকু হায়বসু নহাক্নি ফোঙ-ফোঙ হায়বসু নহাক্নি সনা তিলিলেন কোনজাওবা লাইয়িংথৌ হনবা লৈরুমলে, নোংলুমলে, শৈথাবগী লোইবা নাইদ্রবা লাইয়িংথৌগী নতীক নয়াইনি। ঙাং কুপ ফেৎ চুমথাঙ হাইফেং, তিং-তিং হায়না কৌই। নদাইরেমশিংনা পুনেমজরি।(মী পুম্নমক খুৎ লোন্নদুনা খূউ লৈতানা খুরুমজদুনা নীনিংবা নিজহৌরগনি।) তীন ফত্তবা ঙাকপিয়ো, তীন্দাই লৈতাইনবিরো, হা হুং, হা য়ে ৱাহৈসি হায়রগা খুরুমজগনি। কৎলিবা পোৎলমশিং ইমুং মনুংখক্তনা চাগদবনি। ইমোইনু ইমাদসু পোৎলমসি কৎচগনি।
ইমাগী মিংখৈঃ
হয়া-হে ইমা ইমোইনু অহোঙ অচাওবী ঙসি য়াইফরবা কোরৌ নুমিৎসিদা নশু-নচাশিংনা ঙমজবা হৈরাং-লৈরাং, শংলৌ মনা মশীং, তরা চেঙ, শরেঙ মৈশাংবনচিংবা শংনা চাবা মরম ১০৮, মুল্লগা চাবা মরম ১০৮ লাঙজদুনা কৎচরিবসি পোৎলম শুরে খনবিদুনা লৎনদনা লৌবিয়ু হে ইমা য়াইফবী। হুং পোকপা, হুং পোকপীতু, তকুপ-তকুপ হাওকুপ হাওকুপ লৈহিং, পুন তরেৎ, চিং, হিং, কৌবী থুপ-থুপ কৌবী লয়োল্লাং তনৌবী হে ইমা লেঙশিনবিয়ো নদাইরেমশিংনা কৎচরিবসে লৌশিনবিয়ো লেঙদনবু লৈবিয়ো ইমা।
থৌনিবগী মিংখৈঃ
হে ইমা লৈশিরেল লৈপুংবী, লৈমরেল ময়োন ওইরিবী অচিবী খোং কংদবী, ইমোইনু অহোং অচাওবী, তরাং চক্নিং খাক্না চাকশৌবী, ৱাংলৈ য়েন্নীং খাক্না য়েনশৌবী, ৱায়েন ৱাঙম থৌয়াংবী, হুয়েন লানচেন শাফবী, ঈনগী খূৎচিংলী ওইরিবী পেগী চহুম ওইরিবী, হীপোকপী য়াইপোকপী হীরৈমা য়াইরৈমা হীকুবী য়াইকুবী য়াইস্না কৌনা মীংগৌবী লৈমা ৭ শায়োনবী নাকথা লৈমা পাউতোইবী, ফুরেপ লৈমা লূচাওবী, ফুরোল ৱারোলনুংদা য়াতাবী অয়ুক চারা নোংদম্বী, নুমিদাং চরা নোংখায়বী, তাইবঙ নাউয়োক নাউকোনবী হে ইমা হাওশম তোংদম্নবী ইমোইনু অহোঙ অচাওবী, অরৈনু লৈশীনবিরক্লো, অহুমনু হুমজিনবিরক্লো, কংলা চিরা ৪ মক্তাগী মালেম মায়কৈ ৮ মক্তগী ঈন খুৎ চীংলীগুম চিংশিনবুয়ু, পেগী চহুমগুম শূপচীনবিয়ু, অচি তৎপিগনু, অখোঙ কংবিগনু, হে ইমা ঙাংলৌ থম্বাললৈগুম খোইমোম সনা নখোঙখাদা নমু তাইবঙ নোংমা পানগী নদাইরেম নৱা ঈৱাকপনা মানবী মুকমু লৈতোন কোন্না কাওবী চিরা লূক মালেম থৌরৈ লৈকা পাইনা চাংজৌ লৈপক্ননা খুৎতম্না খোয়মোম নখোঙখাদা চেপ্না লোংনা পূনেমজরিয়ে। হুং পোকপী ইমা ইবেম্ম-ও। ৱাত্ত পাদবা পীবিরো, তুরৈ ঈরৈ চেন্দবা, থক-খা নাইবা, লমচৎ-থৌগল্লোন কায়দববু পীনবিরো, চাক্কৈ লনগৈ থনবা পীনবিরো, ইমাগী তেকফদ্রবা থৌরম থৌদাবু পাঙজরগে, পারী পুরী খঙহনবিরো, থৌরৈ থৌদা শিন্তাকপিরো, থৌরম থৌদা পাঙজবদা য়েক্ন-তুরৈ লাক্কদবা ঙাকথোকপিরো। মীকুপ খুদিং কাউজরোই, মীথোই মীহেন নোংদম্বিরো হে ইমা অহোঙ অচাওবী। লেঙদনা ঙান্থোইবিরো থাবগী লোইবা নাইদ্রবা ইমাগী মিংখৈনি শোনজরবসিনা পেনবিরো, হে ইমা অহোঙ অচাওবী।
পোৎলম কাইথোক্তুনা লূক হৌনবা মিংখৈঃখুবাক অহুম্লক খুগনি,
হৈয়াহে ইমা ইমোইনু অহোঙ অচাওবী খোইমোম লাইরেম্বী, পলেম শিদবী ইমা, কৎচরিবা মনা-মশীং তরা চেঙনচিংবা কাইথোকচরগা তরা লূক হৌজরগে হায়না পাউতাকচরিয়ে হে ইমা হোয়াবিরসি।(পোৎলমশিং লাইনিংথৌদগীসু খুবাক অহুম্লক খুরগা কাইথোক্লগা তরা লূক হৌরগনি মৈ চঙলবা চাক-ইনশাংদি লাইনিংথৌগীদা অমুক হন্না কৎপা য়াদ্রে। লূক হৌবা লোইরগা চবান য়েংবসু লাই লূক কৎপা মতমদা ফি অঙৌবনা ফীজং খনগনি খোইরু থাউমৈ অমা থানগনি মৈদু মুৎলবা মতমদা লূক কাইগনি। লূক কৎপদা চাক-ইনশাং য়াওনা কশাগী নাকথদা হান্না খরা কৎকনি। লূক অদু কাইথোক্লগা মী খুদিংমক্তা খরা খরা থুংনা য়েন্দুনা চামিন্নগনি। )
লূক কাইবগী ৱাহৈঃ
খোইমোক লাইরেম্বী ইমোইনু অহোঙ অচাওবী শিদবী ইমাদা কৎচরিবা লূকলেন অসি নদাইরেম নচা নশুশিংনা ফংজরগে। ইমাগী লেকলেনসিবু ফংজরগা তীনকোক লাইকোক, ৱাত্ত-পাদবা, তীনচেন-লাইচেন্দবা শাম্বা পাঙ্গন কনবা থৌনা-লিংজেল ৱাৎত-পাদবা পুন্সি নুংশাংববু ওইজরগে হোয়াবিরো হে ইমা ইমোইনু অহোঙ অচাওবী। ইমা অহোঙ অচাওবীনা য়াইফরে ।(য়াইফরোনসি শোনবিগদবনি। নুমিৎসিমদি খৎন চৈনবা ইমুং মনুং শুমাং থেলোং মোৎপা য়াদে, লাইবক্তা মালেম লৈশা নম্বিদুনা কোকখূমফি শীজিন্নবিয়ু, লৈমা (মৌ) না ফিদোন চিংখৎকনি খ্বাঙচেৎ মচি লাংগনি, নুমিদাংদা মৈরা মফম খুদিং থানবিগদবনি। লূক কৎপদা চীনখূম ফি কাউফরোইয়ে।)
ইমোইনু ইমাবু থৱায় চঙখোন্না, পুক্নীং চেপ্তনা থৌনিজরবদা পীনহৈবী ইমানা পীবিদবা লৈতে।
রেদিও লিলা ইমোইনু তাবিউ >>> CLICK HERE
-----------------------------------------------
Please Subscribe our YouTube Channel CLICK HERE
Please Subscribe our YouTube Channel CLICK HERE
Download Lakhipuronline Android app CLICK HERE
-----------------------------------------------


text:
ৱাহে গুরুকীগী খালসা।
ৱাহে গুরিজীগী মাইপাকপা।
ফম্পাক অসিদা ফম্মিবা মশক নাইবা মীওইশিং, থৌরম অসিদা শরুক য়াবীরিবা মীওইশিং, মালেম পুম্বদগী ভর্চুএল ওইনা শরুক য়ারিবা মশক নাইবা মীওই পুম্নমক!
গুরু তেগ বহাদুরজীগী ৪০০শুবা প্রকাশ পরবদা কত্থোকখিবা অচৌবা থৌরম অসিদা ঐহাক্না ময়ামবু তরাম্না ওকচরি। ঐহাক্না হৌজিক শবদ কীর্তন তাবদা ফংখিবা নুংঙাইবা অদু ৱাহৈনা ফোঙদোকপা ঙম্লোই।
ঙসি ঐহাক্না গুরুদা কত্থোকপা নীংশিং শেনয়েক অমসুং পোস্তেজ স্তাম্প অমা ফোঙবগী খুদোংচাবা অমসু ফংজরি। ঐহাক্না মসি ঐখোয়গী গুরুশিংগী অখন্নবা থৌজাল অমনি হায়না লৌজৈ। মমাংদা ২০১৯দা ঐহাক্না গুরু নানক দেবজীগী ৫৫০শুবা প্রকাশ পরব অমসুং ২০১৭তা গুরু গোবিন্দজীগী ৩৫০শুবা প্রকাশ পরব পালন তৌবগী খুদোচাবা ফংজখি।
ঙসি ঐখোয়গী লৈবাক অসিনা ঐখোয়গী গুরুশিংনা তাকপী-তম্বীরম্বা ৱাখল্লোনশিং অদুদা মপুং ফানা কত্থোক্তুনা মাংদা চংশিল্লিবা অসিদা ঐহাক্না নুংঙাইবা পোকই। য়াইফরবা থৌরম অসিদা ঐহাক্না গুরু তরাগী খুয়া খাদা ইকোক নোন্না খুরুমজরি। ময়াম পুম্নমক্তা, ইরৈবাকচা পুম্নমক্তা অমসুং গুরুবানীদা থাজবা থম্বা মীওই পুম্নমক্তা ঐহাক্না প্রকাশ পরবগী থৌরমনা লাকপদা য়াইফ-পাউজেল পীজরি।
মরুপশিং,
লাল কিলা অসিনা মরু ওইবা মতম কয়াগী শাখি ওইরি। লানবন অসিনা গুরু তেগ বহাদুরজীনা থৱায় থাখিবা অদু উখি অমসুং লৈবাক অসিগীদমক থৱায় থাখিবা মীওই কয়াবুসু উখি। নীংতম্বা ফংখিবা চহি ৭৫ শুরক্লবা মতুংদা মফম অসিদা ভারতকী মঙাল কয়াগী কোন্থংনা নীংলরে। মরম অসিনা থৌরম অসিনা আজাদী কা অমৃত মহোৎসবকী মনুংদা থৌরম অসি লাল কিলাদা পাঙথোকপা অসিনা মসিবু য়াম্না অখন্নবা ওইহল্লি।
মরুপশিং,
ঐখোয়গী নীংতম লান্মী কয়া-কয়ানা কত্থোকখিবশিং অদুনা মরম ওইরগা ঐখোয়না ঙসি মফম অসিদা য়ৌবা ঙম্লিবনি। নীংতম্বা ভারত অমা, মশাগী ৱারেপ লৌজবা ঙম্বা ভারত অমা, গন্ত্র চৎপা ভারত অমা, মালেমদা লৈত-লায়রববু তেংবাংবগী পাউজেল শন্দোক্লিবা হিন্দুস্তান অমগী মঙলান অদু থুংহন্নবা মীওই কয়ামরুম্না মখোয় মশাবু কত্থোকখি।
মসিগী ভারতভুমি অসি শুপ্নগী লৈবাক অমা খক্তা নত্তে, মাগী অথোইবা লন অমসুং অথোইবা চৎনবী লৈজৈ। ঋসিশিং, লম্বোইবশিং অমসুং গুরুশিংনা চহি লিশিং কয়া তপ্যা তৌদুনা মগুন হাপখি, মহাক্কী ৱাখল্লোন মগুন হাপখি। চৎনবী অসিবু ইকাই খুম্নবা উৎনবা গুরু তরানা মাগী শক্তাক ঙাকচনবগীদমক মখোয়গী পুন্সি কত্থোকখি।
মরম অসিনা মরুপশিং,
চহি কয়া মীনাই-নাইথাং ওইদুনা লৈরম্বা অদুগী নীংখা তম্নবা হোৎনবা অসি ভারতকী নীংতম্বা, ভারতকী স্পিরিচুএল অমসুং কলচরগী ওইবা খোঙচৎতগী কৈদৌঙৈদা তোখাইনা উবা য়ারোই। মরম অসিনা ঙসি লৈবাক অসিনা আজাদী কা অমৃত মহোৎসব পালন তৌরিবা মতম অসিদা মান্নবা ফিরেপশিংগা লোয়ননা পুন্না গুরু তেগ বহাদুরজীগী ৪০০শুবা প্রকাশ পরব পাঙথোক্লি।
মরুপশিং,
ঐখোয়গী গুরুশিংনা মতম চুপ্পদা লৌশিং অমসুং স্পিরিচুএলিতীগা লোয়ননা খুন্নাই অমসুং কলচরগী থৌদাং লৌদুনা লাকখি। মহাক্না শক্তি অসি শেবা তৌনবগী পাম্বৈ অমা ওইহনখি। গুরু তেগ বহাদুরজী পোকখিবদা গুরুগী মপাবুংনা অসুম্না হায়খি -
“তিন রচ্ছ সঙ্কত হরন”।
হায়বদি, অঙাং অসি অথোইবা থৱায় অমনি। মহাক্না ওৎ-নৈবীরবশিংবু ঙাকশেনগনি, অৱাববু মাইথিবা মীশক অমা ওইগনি। মরম অসিনা শ্রী গুরু হরগোবিন্দনা মহাক্কী মমিং ত্যাগমল হায়না থোনখি। মসিগী কত্থোকপা অসি গুরু তেগ বহাদুরজীনা মহাক্কী পুন্সিদসু উৎখি। গুরু গোবিন্দ সিংহনা মহাক্কী মরমদা অসুম্না ইরমখি-
“তেগ বহাদর সিমরিয়ে, গর নো নিধি আবৈ ধাই।
সব থাই হোই সহাই”।
ৱাহন্থোক্তি, গুরু তেগ বহাদুরজীগী সুমিরনদগী সিদ্ধি পুম্নমক মশানা মশক উৎচরকই। গুরু তেগ বহাদুরজীদা অদুগুম্বা থোইদোকপা লাইনীংগী ওইবা মগুন চেনখি, মঙোন্দা মগুল লৈরবা তোপ-তোপ্পা মহৈ চেল্লি।
মরুপশিং,
মফম অসিদা লাল কিলাগী মনাক অসিদা গুরু তেগ বহাদুরনা অমর ওইরবা কত্থোকখিবা অদুগী খুদম অমা ওইরিবা গুরুদ্বারা শিশগঞ্জ সাহিবসু লৈ। মসিগী গুরুদ্বারা অসিনা ঐখোয়দা ঐখোয়বগী অচৌবা কলচর অসিবু ঙাকশেন্নবগীদমক গুরু তেগ বহাদুরনা করম্না কত্থোকখিবগে হায়বা অদু নীংশিংহল্লি। মতম অদুদা লৈবাক অসিদা লাইনীংবু হকচিন্না লৌবা মীওই কয়া লৈরমখি। ঐখোয়গী ভারতকী মাংদা লাইনীং অসি ফিলোসোফী, সাইন্স অমসুং সেল্ফ-রেসর্চকী হীরম অমা ওইনা লৌবা, লাইনীংগী মীংদা হিংশা অমসুং তমথিবা থবক চত্থবা মীওই কয়া লৈরমখি। মতম অদুদা ভারতনা গুরু তেগ বহাদুরজীগী শক্লোনদা মাগী শক্তাক কনজনবা অচৌবা আশা অমা ফংজখি। ওরঙ্গজেবকী তমথীরবা ৱাখল্লোনগী মাংদা গুরু তেগ বহাদুরনা ‘হিন্দ দি চাদর’গী শক্লোন লৌখি অমসুং নুংগুম্না লেপখি। পুৱারীনা শাখিনি, হৌজিক্কী মতম অসিনা শাখিনি অমসুং লাল কিলা অসিনা শাখিনি মদুদি ওরঙ্গজেবনা মীগী মঙক কয়া ককখি, অদুবু ঐখোয়গী লাইনীংদা হোংহনবা ঙমখিদে। গুরু তেগ বহাদুরনা কত্থোকখিবা অদুনা মীরোল কয়াদা লৈবাক্কীদমক হিংনবা অমসুং মখোয়গী চৎনবী ঙাক্নবা থৱায় থানবা ইথিল পীদুনা লাকখি। অচৌবা শক্তিশিং মাংখ্রে, অচৌবা নোংলৈ কয়া তমথখ্রে অদুবু ভারতনা ঙসিসু অমর ওইনা লৈরি, ভারতনা মাংদা চংশিল্লি। ঙসি অমুক হন্না মালেমনা মীওইবা খুন্নাইবু লমজিংনবা লম্বী তাক্নবগী আশাদা ভারত্তা মীৎয়েং থম্নরক্লি। ঐখোয়না ‘অনৌবা ভারত’কী ওইরিবা ফীভম অসিদা মফম খুদিংদা তেগ বহাদুরজীগী থৌজালশিং অদু ফাওবা ফংলি।
ইচিল-ইনাওশিং,
ঐখোয়গী মাংদা অনৌবা শীংনবা অমা হেক্তা থোরকপা মতমদা, অনৌবা লম্বীদা লমজিংদুনা অরিবা লৈবাক অসিদা মাইকৈ তাক্নবা অথোইবা থৱায় খরা থোরকই। রিজন খুদিংদা, ভারতকী কাচিন-কোয়া খুদিংদা ঐখোয়গী গুরুশিংগী ইথিল অমদি লৌশিংনা ঙালহল্লি। গুরু নানক দেবজীনা লৈবাক পুম্ববু লংলা অমনা পুনশিনবীরমখি। গুরু তেগ বহাদুরগী তুংইনবশিং মফম খুদিংদা লৈ। গুরুশিংগী লৌশিং অমসুং থৌজালশিংগী শক্লোন লৌদুনা মফম খুদিংদা, পতবাগী পতনা সাহিব অমসুং দিল্লীগী রকাবগঞ্জ সাহিবতা ‘এক ভারত’ উবা ফংলি।
ইচিল-ইনাওশিং,
গুরুশিংগী শেবা তৌজনবা খুদোংচাব ফংজবা অসিদা ঐহাক্না ঐহাক্কী সরকার অসি লাইবক ফৈ হায়না লৌজৈ। হৌখিবা চহিমক্তদা ঐখোয়গী সরকারনা দিসেম্বর ২৬ অসিবু ভীর বাল দিবস হায়না সাহিবজাদশিংনা কত্থোকখিবশিং অদুবু নীংশিংবা ওইনা পালন তৌনবা ৱারেপ লৌখি। ঐখোয়গী সরকারনা সিখকী লাইনীংগী ওইবা লাইফমলেনশিং শম্নহন্নবা খোঙথাংশিং লেপ্পা লৈতনা পাইখৎলি। দিকেদ কয়া ঙাইদুনা লৈরক্লবা করতারপুর সাহিব কোরিদোর শাদুনা ঐখোয়গী সরকারনা গুরু সেবগীদমক ৱাশকখিবা অদু ঙাকখি। ঐখোয়গী সরকারনা পতনা সাহিব য়াওনা গুরু গোবিন্দজীগা মরী লৈনবা মফমশিংদা মতমগা চুনরবা রেল ফেসিলিতীশিং ফংহনখি। ‘স্বাদেশ দর্শন য়োজনা’গী খুত্থাংদা পঞ্জাবকী অনন্দপুর সাহিব অমসুং অমৃতসরগী অমৃতসর সাহিব য়াওনা মরু ওইবা মফম পুম্নম শম্নহন্নবা পিলগ্রিমেজ সর্কিৎ অমা শেগৎলি। উত্তরাখন্দদা হেমকুন্দ সাহিবকীদমক রোপৱে শাবগী থবক চত্থরি।
মরুপশিং,
শ্রী গুরুগ্রন্থ সাহিবজী অসি ঐখোয়গী ওইনদি ইশাবু মশক খঙজনবা লমজিংলিবা লোয়ননা ভারতকী দাইভর্সিতী অমসুং য়ুনিতীগী হিংদুনা লৈরিবা খুদম অমা ওইরি। মরম অসিনা অফঘানিস্তান্দা ইরাং অমা থোকপা মতমদা ঐখোয়গী শেংলবা গুরু গ্রন্থ সাহিবকী স্বরুপশিং অমুক হন্না পুরক্নবা হোৎনখি, ভারত সরকারনা অঙম্বা থাক্তা হোৎনখি। ঐখোয়না ইকাই খুম্নবগা লোয়ননা কোকথক্তা হাপতুনা শ্রী গুরু গ্রন্থ সাহিবকী স্বরুপশিং পুরকখি। মসিতা নত্তনা অৱাবা তারবা ঐখোয়গী সিখ ইচিল-ইনাওশিংসু কনখি। সিতিজেন অমেন্দমেন্ত এক্ত অসিনা য়ুমলোন্নরিবা লৈবাকশিংদা লৈরিবা সিখ অমসুং মশিং য়ামজদবা কাংলুপশিংবু লৈবাক অসিগী সিতিজেনশিপ ফংনবগী লম্বী অমা পীরি। পুম্নমক অসি ঐখোয়গী গুরুশিংনা মীওইবা খুন্নাই হান্না হায়বা ৱাখল্লোনশিং তাকপীরম্বা অদুনা ওইথোকপা ঙম্বনি। নুংশি-চান্নবা অমসুং শন্তি লৈবা হায়বা অসি ঐখোয়গী চৎনবীনি।
মরুপশিং,
ঐখোয়গী গুরুগী খোলাওদি,
ভৈ কাহু কো দেত নহি,
নহি ভৈ মানত আন।
কহু নানক সুনি রে মনা,
জ্ঞানী তাহি বখানি।
হায়বদি, লৌশিং লৈবা হায়বা অসি কনাগুম্ববু কিহনবা তৌদে, নত্ত্রগা মহাক মশানা কনাবুসু কীদে। ভারতনা লৈবাক নত্ত্রগা খুন্নাই অমত্তদা অকী-অখং পীখিবা লৈতে। ঙসিমকসু ঐখোয়না মালেম পুম্বগী য়াইফনবা খল্লি। অপাম্বা অমা খক্তা লৈ। করিগুম্বা ঐখোয়না আত্মনির্ভর ভারতকী মতাংদা ৱারী শাবা মতমদা মালেম পুম্বনা চাউখৎপা হায়বা পান্দম অসি মাংদা থমখি। ভারতনা মালেমদা য়োগ শন্দোক্লিবা অসি মালেম পুম্বনা হকচাং ফবা অমসুং শান্তি লৈবা ওইহনবা পাম্বদগীনি। ঐহাক্না ঙরাং খক্তা গুজরাত্তগী হল্লকখি। মফম অদুদা ৱর্ল্দ হেল্থ ওর্গনাইজেসনগী গ্লোবেল সেন্তর ফোর ত্রেদিস্নেল মেদিসিন উরেপ-উয়ুং তমখি। হৌজিক ভারতনা মালেমগী কাচিন-কোয়া শিনবা থুংবদা ত্রেদিস্নেল মেদিসিনগী লান্নবশিং ফংহল্লগনি, মীয়ামগী হকশেল ফগৎহনবদা মরু ওইবা থৌদাং লৌরগনি।
মরুপশিং,
ঙসি ভারতনা মালেমদা লান থোক্লিঙৈ চৈরক অসিদা শান্তি অমদি তংদু লৈতাবা ফীভম অমদা পুরক্নবা হোৎনরি। অমসুং ভারতনা মশাগী ঙাকশেলগীদমক ঙসিসু খোঙফম চেৎনা লেপ্পি। ঐখোয়গী মাংদা ঐখোয়দা গুরুশিংনা তাকপীরম্বা অথোইবা সিখকী চৎনবী অদু লৈরি। অরিবা ৱাখল্লোনশিং, অরিবা স্তেরিওতাইপশিং লৌথোক্লদুনা গুরুশিংনা অনৌবা ৱাখল্লোনশিং মাংদা পূথোক্লি। মখোয়গী তুংইল্লিবশিংনা মদুবু ইনখি অমসুং মদুদগী তমজখি। অসিগুম্বা অনৌবা ৱাখল্লোন খনবগী থৌওং অসিমক্না ৱাখল খনবগী অনৌবা থৌওং ওইখি। অনৌবা ৱাখল্লোন খনবা, লেপ্তনা শু-নোম্বা অমসুং হোৎনবা অমসুং ১০০%গী চাংদা ৱাখল চেৎপা হায়বসিনা ঙসি ফাওবদা ঐখোয়গী সিখ খুন্নাইগী শক্তাক ওইরি। মসিদি নীংতম্বগী অমৃত মহোৎসবকী মতমদা লৈবাক অসিনা লৌবা ৱারেপ্নি। ঐখোয়না ইশাগী শক্তাক্কীদমক্তা চাউথোকচগদবনি। ঐখোয়না লোকেলগীদমক্তা চাউথোকচগদবনি অমসুং মরোমদোম লেপচবা ঙম্বা ভারত অমা শেমগদবনি। ঐখোয়না মালেমনা মীৎয়েং থম্লিবা , মালেমবু অনৌবা পনখৈ তম্না পুখৎপা ঙম্বা মতিক ময়াই চেনবা ভারত অমা ওইহন্নবা হোৎনগদবনি। লৈবাক চাউখৎহনবা হায়বা অসি ঐখোয় পুম্নমক্কী থৌদাংনি। মসিগীদমক ‘মীপুম খুদিংমক্না শরুক য়াবা’ তঙাই ফদে। গুরুশিংগী থৌজালশিংগা লোয়ননা ভারতনা চাউখৎপগী পন্দোম লোম্বা ঙমগনি হায়না ঐহাক্না থাজৈ। ঐখোয়না নীংতম্বগী চহি চামা শুরকপা মতমদা ঐখোয়গী মাংদা অনৌবা ভারত অমা লৈরগনি।
গুরু তেগ বহাদুরজীনা অসুম্না হায়বীরমখি -
সাধো,
গোবিন্দ কে গুন আৱো।
মানস জন্ম অমোল কপায়ো,
য়্যর্থা কাহে গবাবো।
ৱাখল্লোন অসিগা লোয়ননা ঐখোয়না লৈবাক অসিগীদমক্তা ঐখোয়গী পুন্সিগী মীকুপ খুদিংমক কত্থোকপা তাই। পুন্না ঐখোয়না থাজবা অসুগা লোয়ননা লৈবাক অসিবু চাউখৎপগী অনৌবা পনখৈ তম্না পুখৎকদবনি। অমুক হন্না ঐহাক্না পুম্নমক্তা থমোয় শেংনা থাগৎপা ফোঙদোচরি।
ৱাহে গুরুজীগী খালসা।
ৱাহে গুরুজীগী মাইপাকপা।


text:
ঐগী নুংশিরবা ইরৈচাশিং, খুরুমজরি। ঙসি অসি মেজর ধ্যান চান্দ জীগী মপোক নুমিৎনি হায়বা ঐখোয় পুম্নমক্না খঙই। অদুগা লৈবাকসিনা নুমিৎ অসিবু নেসনেল স্পোর্তস দে হায়না পাঙথোকই। ঐঙোন্দা ৱাখল অমা ফাওরকই, মদুদি মেজর ধ্যান চান্দ জীগী থৱায়না হৌজিক লৈরিবা মফমদুদা শোয়দনা হরাউ নুংঙাইবা ফাওরমগনি… মরমদি মালেম পুম্বদা ভারতকী হোকীগী মিংচৎ পুরকখিবসি ধ্যানচান্দ জীগী হোকীননি। অদুগা চহি তরাগী খুজিং মরিগী মতুংদা, চহি ৪১রোমগী মতুংদা ভারতকী নহাশিং, মহাক্কী মচানুপা অমদি মচানুপীশিংনা ঐখোয়গী হোকীদা অমুক্কা হন্না ইনোৎ হাপ্লরি। মেদল ফংবগী মশিংগী ৱা নত্তনা ভারত মচা অমত্তনা হোকীদা মেদল অমা ফংদ্রিফাওবা মায় পাকপগী নুংঙাইবা লৌদে। অদুগা হন্দক ওলিম্পিক্তা ঐখোয়না ফংলক্লিবা হোকীগী মেদল অসি চহিতরা মরিগী মতুংদনি। অদোমসু খন্থবিয়ু… হৌজিক মেজর ধ্যানচান্দ জীনা লৈরিবা মফমদুনা, মহাক্কী থম্মোয়, মহাক্কী থৱায় নুংঙাইবনা লাকহৎলমগনি। ধ্যানচান্দ জীগী মপুন্সি চুপ্পা শান্ন-খোৎনবদা কত্থোক্লমবনি… মরম অসিননি ঙসি লৈবাকসিগী নহাশিংগী, ঐখোয়গী ইচানুপা ইচানুপীশিংনা শান্ন-খোৎনবগী লমদা পুক্নিং লুপ্পা উরিবা, অমদি অঙাঙশৎংনা শান্ন-খোৎনবদা পুক্নিং চঙলকপদা মমা মপাশিংনসু নুংঙাইবা ফাওরিবা; অসুম্না মফম পুম্বদা ফাওরিবা হৈনিংবগী ইথিল অসি… মসিমক মেজর ধ্যানচান্দ জীগী মফমদা অচৌবা শ্রদ্ধাঞ্জলি অমনি হায়না ঐনা লৌই।
মরূপশিং, শান্ন-খোৎনবগী ৱাফম হেক পল্লকপদা নহারোল পুম্নমক মীৎমাঙদা মহৌশানা চোংথোরকই। ঐখোয়না নহা মীরোলসিদা নীংথিনা য়েংলুবা মতমদা ঐখোয়না অহোংবা অমা উবা ফংই। নহাশিংগী পুক্নিংদা অহোংবা অমা লাক্লে। অমদি ঙসিগী নহা ওইরিবা মীওইশিংনা অরিবা চৎনদ্রবা থৌওং অমদি মওং মতৌশিং থাদোক্তুনা পুম্নৌ নৌবা, খেন্নবা খরা তৌবা পাম্লি। ঙসিগী নহাশিংনা হান্না শেম শাদুনা থম্লম্লবা লম্মীদা চৎপা পাম্নদ্রে; মখোয়না অনৌবা লম্বী শেম্নিংলে। মখোয়না হান্না খঙনদ্রিবা লমখৈদুদা, অনৌবা পন্থুংদা, অনৌবা পান্দম অমদি অনৌবা লম্বী, অনৌবা মঙলান্দা খোঙ থাংজিন্নিংলি। নহা অমনা মপুক্নিংদা লেপখ্রবদি মদু ফংনবা হোৎনবদা করিগুম্বা অমত্তা লেম্না থাদে… অহিং নুংথিল নাইদনা হোৎনৈ। মতম খরগী মমাঙদা ভারতনা মাগী স্পেস সেক্তর হাংদোরকপাম তমদা… অতেনবা মতমগী মনুংদা নহা মীরোলসিনা তাঞ্জা অদু লাকখিবা ঐখোয়না উখ্রে। মদুগী কান্নবা ফংননবগীদমক, কলেজকী মহৈরোয়শিং অমসুং য়ুনিভর্সিতীদা অমদি প্রাইভেত সেক্তরদা থবক তৌরিবা নহাশিংনা ইখৌ লাংনা চোংথোরকখি। লাক্কদৌরিবা নুমিৎশিংদা মশিং য়াম্লবা সেতলাইত কয়াদি ঐখোয়গী নহা, মহৈরোয়, কলেজ, য়ুনিভর্সিতী অমসুং লেবতা থবক তৌরিবা মহৈরোয়শিংনা শেমবা ওইগনি হায়না ঐনা চেৎনা থাজৈ।
মতৌ অসুম্না, অদোম্না হেক উবা মফমদা… ইমুং অমা হেক্তদা চৎলু… ফনা নুংঙাই য়াইফবা ইমুংগী ওইসনু, ফনা লাইরিক হৈবা ইমুং ওইসনু… করিগুম্বা অদোম্না ইমুংদুগী নহা অমগা ৱারী শানবা মতমদা মহাক্না ইমুংগী চৎনবীদগী লাপ্না থোরক্তুনা স্তার্ত অপ অমা পায়খত্তুনা নৎত্রগা স্তার্ত অপ অমদা য়াওদুনা রিস্ক লৌনিংবগী ইখৌ লাংবদু লৈরমগনি। ঙসিদি স্তার্ত অপ কল্চর অসি অপীকপা ময়োল্লমশিংদসু শন্দোরক্লি অমদি মসিবু ঐনা অরংবা তুংগী পুন্সি অমা ওইনা উই। নুমিৎ খরনিগী মমাঙদা ঐখোয়গী লৈবাকসিগী শান্নপোৎশিংগী মরমদা খন্নখি। তেল্লবা মতমগী মনুংদা ৱাফমসি ঐখোয়গী নহাশিংগী পুক্নিংদা চঙখিদুনা মখোয়না খোঙফম চেৎনা ভারতকী শান্নপোৎশিংবু মালেমদা তোপ তোপ্পা মশক অমগা লোয়ননা পুখৎনবা ফিরেপ লৌখি। মখোয়না অনৌবা চাংয়েং কয়া তৌরি। মালেম অসি শান্নপোৎকী অচৌবা কৈথেল অমনি… করোর লাখ ৬তগী ৭ ফাওবগী কৈথেলনি। ঙসি মসিদা ভারতকী শরুক য়াম্না পীক্লি। অদুবু কমদৌনা শান্নপোৎ শাগনি, করম্বা খেন্নবা মশকশিং শান্নপোত্তা য়াওহনগনি, করি তেক্নোলোজী শীজিন্নগনি, শান্নপোৎশিংবু কমদৌনা অঙাঙগী সাইকোলোজীগা চুনহনগনি… হায়রিবশিং অসি ঐখোয়গী লৈবাকসিগী নহশিংনা পুক্নিং থাদরিবনি.. করিগুম্বা থৌদাং খরা লৌনিংবগী ইথিলগা লোয়ননা।
মরূপশিং, থম্মোয়দা মথুম মরাং হৌহনবা অমদি থাজবা অসিবু হেন্না মপাঙ্গল কনখৎহনবা ৱাফম অমগসু লৈরি। মদুদি করিনো হায়বা অদোম খন্থবিখ্রবরা? মহৌশানা ঐখোয়গী ইরক্তা অদুম ইয়াদা য়াবগী ৱাখল্লোন অমা চঙদুনা লৈখিবসিনি… “অদুম তৌনবনিদা”, “কৈসু কাইদেদা – মসিগুম্বদি অদুম থোকপনি”! হায়বসিনি। অদুবু হৌজিক্তি লৈবাকসিগী নহাশিংগী পুক্নিংদা অথোই অহেন তান্নবা পুক্নিং লুপ্পা ঐনা উবা ফংই। মখোয়না খ্বাইদগী ফবা থৌওং শীজিন্নদুনা খ্বাইদগী ফবদু তৌবা পাম্মি। মসিনা লৈবাকসিগী অচৌবা শাফু অমা ওইনা থোক্লক্কনি।
মরূপশিং, হন্দক্তি ওলিম্পিক্সনা অচৌবা ইনোৎ অমা পীরি। ওলিম্পিক্সকী মশান্নশিংদি লোইখ্রে; পেরালিম্পিক্স হৌজিক শান্নরি। শান্ন-খোৎনবগী তাইবংদা লৈবাকসিনা তাল্লক্লিবা মিংচৎ অসি মালেমগী ওইনা চাংদম্নবদা য়াম্না পীক্লম্বদি য়াই অদুবু ঐখোয়গী থাজবা চেৎশিলহন্নবা ফংবা য়াবা মীংচত্তি ফংলে। ঙসিদি নহাশিংনা শান্ন-খোৎনবা য়েংবখক নত্তনা… নহাশিংনা শান্ন-খোৎনবগা মরী লৈনবা খুদোংচাবশিংদসু মীৎয়েং থম্লি… ইকো সিস্তেম পুম্ববু চেকশিন্না শেন্নরি… মসিগী মতিং য়েংলি, মসিগা মওং অমদা নৎত্রগা অমদা মরী শমজিন্ননবা ৱাখল খন্নরি। মখোয়না হান্না চৎনরম্বা মওং মতৌদগী লান্থোক্তুনা অনৌবা মশান্নশিংদা হৈননবা হোৎনরি। ঐগী নুংশিরবা ইরৈজাশিং, হৌজিক্তি অসিগুম্বা খোঙজেল অমা শেমগৎলবনিনা… শান্ন-খোৎনবগী মরমদা ইমুং খুদিংদা ৱা তানবা হৌনরক্লে… ঐঙোন্দা হায়বিয়ু… হায়রিবা খোঙহৌ অসি শিথহনখ্রসিরা, হৌজেক লেপহল্লসিরা? য়ারোই… কৈদৌনুংদা য়ারোই। অদোমসু মসিগা মান্ননা খনবিরমগনি। লৈবাকসিদা শান্ন-খোৎনবা অমদি শান্নবগী ইথিল লেপহনবা য়াদে। ইমুংগী পুন্সিদা, খুন্নাইগী পুন্সিদা, লৈবাক্কী পুন্সিদা হায়রিবা খোঙহৌ অসিগী লেঙদ্রবা মফম অমা কন্দুনা থম্লগা… পাঙ্গল থৌনা হাপ্তুনা… হনবা লৈত্রবা থৌনানা মথৌ হাপ্তুনা থমগদবনি। য়ুমদা নৎত্রগা মফম অমদা হেক্তা ওইরবসু, খুঙ্গঙদা নৎত্রগা ময়োল্লমদা, ঐখোয়গী শান্নবুংশিং থলহনগদবনি। পুম্নমক শান্নহনসি – পুম্নমক শাৎকায়হন্সি! ঐনা অঙাঙবা লানবনদগী “সবকা প্রয়াস”… হোয়… পুন্না হোৎনমিন্নবা হায়না লাউখিবা অদোম শোয়দনা নীংশিংবিরমগনি। পুম্নমক্না হোৎনমিন্নরবখক্তদা ভারতনা শান্ন-খোৎনবগী লমদা ফংফম থোকপা পন্দোল অদু লোমবা ঙমগদৌরিবনি। মেজর ধ্যানচান্দ জীগুম্বা মীওইশিংনা য়াৎলম্বা লম্বীদা ঐখোয় চৎপা… হায়বসিনা ঐখোয়গী থৌদাং ওইগদৌরিবনি। চহি কয়াগী মতুংদা লৈবাকসিদা ইমুংদা, খুন্নাইদা, স্তেতশিংদা, লৈবাক পুম্বদা মীপুম খুদিংমক্না অমত্তা ওইনা শান্ন-খোৎনবনা পুনশিন্দুনা চৎমিন্নবগী তাঞ্জা অমা উবা ফংলি।
ঐগী নুংশিরবা নহা ওইরিবা মরূপশিং, তাঞ্জা অসিগী খুদোংচাবা লৌরগা ঐখোয়না শান্ন-খোৎনবা মখল কয়াদা হৈ-শিংবা তানশিনগদবনি। খুঙ্গঙদসু শান্ন-খোৎনবগী হিদান্নবগী থৌরম লেপ্পা লৈতনা শিগদবনি। হিদান্নবা লৈরবখক্তদা শান্ন-খোৎনবগী মচৎ মওং হোংলক্কদবনি… খুমাঙ চাউশিল্লক্কদবনি… মদুগী মহৈ ওইনা শান্নরোয় কয়া লিৎখৎলক্কদৌরিবনি। লাক্লো লৈবাক মীয়াম পুম্বা খোঙহৌ অসিবু হেন্না খোঙজেল হাপ্লসি… ঐখোয়না অঙম্বা থৌদাং পাঙলসি… ‘সবকা প্রয়াস’কী লাইৱা অসিবু অশেংবা ওন্থোক্লসি।
ঐগী নুংশিরবা ইরৈচাশিং, হয়েং অসি জন্মস্থমিগী চাউরবা কুম্হৈ নুমিৎসু তারি। জন্মস্থমিগী কুম্হৈ, হায়বসি ভগবান শ্রী কৃষ্ণ পোকপগী কুম্হৈনি। ঙাউশিন্নবা কন্হাইয়াদগী হৌরগা অচৌবা কৃষ্ণগী শকওং ফাওবা, পুরানগী লাতম নীংথিনা খঙহৈবদগী হৌরগা খুৎশু খুৎলায়গী লমদা নীংথিনা হৈ শিংলবা ভগবানগী শায়ওন লাংওন পুম্নমক ঐখোয়না খঙনরবা ঙাক্তনি। কলা, ফজবা অমদি মতিক ময়ায় ওইরবসু কৃষ্ণনা য়ৌদবা মফমবু করি লৈবগে! ঐনা মসি হায়রিবগী মরমদি জন্মস্থমিগী নুমিৎ খরনিগী মমাঙদা ঐনা নুংঙাইরবা থৌদোক অমা থেংনখি। মরম অসিনা মসিগী মতাঙদা অদোমগী মফমদা পাউদমগে হায়না ঐনা খনবনি। ভগবান সোম্নাথ লাইশঙকা মরী লৈননা শেমগৎ শাগৎলিবশিং মীয়ামগী মফমদা থাসিগী তাং ২০দা কত্থোকখিবা অদোমসু খঙবিরমগনি। সোমনাথ লাইশঙ অসিদগী কিলোমিতর ৩-৪ চৎলগা ভল্কা তীর্থ লৈ, হায়রিবা ভল্কা তীর্থ অসি ভগবান শ্রী কৃষ্ণনা মালেমদা মহাক্কী পুন্সিগী অরোইবা মীৎকুপ লেনখিবা মফমদুনি। ৱাহৈ অমদা হায়রগনা মহাক্না মালেমদা মহাক্কী তাইবঙ কুম্হৈ মফমসিদা লোইশিনখি। মফমদুগী শেমগৎ শাগৎপগী থবক থৌরম কয়া সোমনাথ ত্রস্তনা পায়খৎলি। ঐনা ফজরবা আর্ত-বুক অমা উরুবদগী ভল্কা তীর্থ অমসুং মফমদুদা পায়খৎলিবা থবকশিংগী মরমদা খল্লমবনি। কনাগুম্বা অমনা লাইরিক অসি ঐগী য়ুমগী মপান্দা ঐগীদমক্তা থম্বিরমবনি। মসিদা ভগবান শ্রী কৃষ্ণগী পুক্নিং হুরবা শাইওন লাংওন কয়াগী লাই য়াওরি। লাইশিং অদু য়েংবদা য়াম্না ফজৈ, ৱাহন্থোক য়াম্না লৈ। লাইরিক্তুগী লামায়শিংদু মথং মথং ফাক্লুবদগী খঙনিংবা অসুম অসুম হেনগৎলকখি। ঐনা লাইরিক অদুদা য়াওরিবা লাইশিং অমসুং ঐগীদমক্তা ইরম্লিবা পাউজেল অদু উরুবদা লাইরিক অদু থম্লম্লিবা মীশক্তু উনগে হায়না ঐনা খল্লকখি। ঐগী য়ুম মপান্দা লাইরিক অদু থম্লম্লিবা মীশক অদু উনগে হায়না ঐনা খনখি। ঐগী ওফিসনা মীশক অদুগা পাউ ফাওনখি। আর্ত-বুক অদু উরুবদা, মদুদা য়াওরিবা ভগবান শ্রী কৃষ্ণগী তোঙান তোঙানবা মশকশিং উরুবদা মীশক অদু থংনবা নুমিৎমক্তদা উননবা ঐনা কৌখি। খঙনিংবগী ইহুল অসিগা লোয়ননা ঐনা জাদুরানি দাসি জীগা উনখি। মহাক অমেরিকা মচানি, অমেরিকাদা পোকপনি, অমেরিকাদা চাউরকপনি, জাদুরানি দাসি জী ইস্কোনগা মরী লৈনবা, হরে কৃষ্ণ মুভমেন্তকা মরী লৈনবা মীওইনি অমদি মহাক্কী তোপ তোপ্পা হৈশিংবা হায়রগদি মহাক ভক্তি আর্ততা নীংথিনা খঙ-হৈরবা মীওইনি। নুমিৎ নিনিগী মতুংদা সেপ্তেম্বর ১দা, ইস্কোনগী ফাউন্দর শ্রী প্রভুপাদ স্বামি জীগী ১২৫শুবা মপোক কুমওন থৌরম পাঙথোকখি। মসিগা মরী লৈননা জাদুরানি দাসি জী ভারত্তা লাকখিবনি। ঐগী পুক্নিংদা ফাওখিবদি অমেরিকাদা পোকপা মীওই অমনা, ভারতকী নাৎ চৎনবীদগী লাপ্না লৈরবা মীওই অমনা কমদৌনা ভগবান শ্রী কৃষ্ণগী পুক্নিং হুরবা লাইশিং য়েক্লিবনো হায়বসিনি। ঐনা মহাক্কা ৱারী শাংনা শানখি, অদুবু ঐনা ৱারীদুগী মতেক অমা অদোমদা তাহন্নিংই।
পি.এম. সর: জাদুরানি জী, হরে কৃষ্ণ!
ঐনা ভক্তি আর্তকী মরমদা খরা পারে অদুবু তারিবশিংগীদমক খরা হেন্না হায়বিয়ু। মসিগী লমদা অদোম্না পামজরিবা, পুক্নিং লুপ্লিবা অসি অথোইবনি।
জাদুরানি জী: ভক্তি আর্ত হায়রিবা অসি ঐখোয়গী পুক্নিং ৱাখল শাগৎপা নত্তে ভ্রম সনহিতাগুম্বা ঐখোয়গী লিরবা ভেদিক পুরানশিংদগী লাকপনি হায়না তাকপা ভক্তি আর্তকী মরমদা ইবা অর্তিকল অমা লৈ। বেন ওমকরায়া পতিতম স্কিলতম সিকন্দ (वें ओंकाराय पतितं स्क्लितं सिकंद), ব্রিন্দাবনগী গোস্বামিদগী, মপু ইবুংঙো ব্রহ্মা মশামক্তগী। ঈস্বরহ পরমাহ কৃষ্ণহ সচ্চিদানন্দ ভিগ্রহাহ ( ईश्वर: परम: कृष्ण: सच्चिदानन्द विग्रह: ) কমদৌনা মহাক্না বাসি পায়বগে, কমদৌনা মহাক্কী সেন্সশিংনা সেন্স পুম্নমক্কীদমক্তা থবক তৌবা ঙমবগে অমদি শ্রীমদ ভগ্বতম (TCR 9.09) (বর্হাপীন্দ নত্বরবপুহ কর্নায়োহ কর্নকরম) बर्हापींड नटवरवपुः कर्णयो: कर्णिकारं পুম্নমক, মহাক্না নাকোংদা কর্নিকা লৈ অমা চিল্লি, মহাক্কী খুয়া থম্বালগী খোঙগুল বৃন্দাবন পুম্বদা তাহল্লি, শন শঙ্গুনা মহাক্কী মতিক শক্লি, মহাক্কী বাসিনা লাইবক ফবা থৱায় পানবা পুম্বগী থম্মোয় পুম্নিংবু শুমহৎলি। মরম অসিনা পুম্নমক অসি অরিবা ভেদ পুরানদগীনি অমদি লাইনিংগী ওইবা মশক মওংদগী লাক্লিবা পুরানগী মতিক অমসুং কলা অসবু পুথোরক্লিবা পুকচেল শেংনা লুপচবা তুংইনবশিংদা মদুগী মতিক লৈ, অমদি মরম অসিননি মসিনা অহোংবা নাইরিবসি, মসি ঐগী ইতিক নত্তে।
পি.এম. সর: জাদুরানি জী, অদোমগী মফমদা হংনিংবা ৱাহং মখল কয়া লৈ। ১৯৬৬তগী মওং অমদা অদুগা ১৯৭৬দগী হকথেংননা অদোম্না ভারতকা মতম শাংনা লোয়নদুনা লাক্লি, অদোমগী মফমদা ভারতসি করি ওইবগে হায়বদু হায়বিয়ু।
জাদুরানি জী: প্রধান মন্ত্রী জী, ভারত হায়বসি ঐগীদমক্তদি পুম্নমক্নি। নুমিৎ খরনিগী মমাঙদা ইকায়খুম্নরবা রাস্ত্রপতিনা ভারত অসি তেক্নিকেলগী লমদা য়াম্না খুমাঙ চাউশিল্লে অমদি ত্বীতর অমসুং ইন্সতাগ্রাম অমদি আইফোন অমসুং অচৌবা বিল্দিং অমদি য়াম্লবা ফেসিলিতী কয়া লৈদুনা নোংচুপকী মতুং ইল্লি হায়না ফোঙদোকখি। অদুবু মদু ভারতকী তশেংবা মীংচৎ নত্তে হায়বা ঐ খঙই। ভারতপু মমীং চৎহল্লিবদি কৃষ্ণ মশামক্না মফমসিদা লাংওনখিবসিনি অমদি লাংওন পুম্নমক মফমসিদা থোরকখি, সিবসু মফমসিদা লাংওনখি, রামসু মফমসিদা লাংওনখি, অশেংবা তুরেল পুম্নমক মফমসিদা লৈ, বৈষ্ণব নাৎকী অশেংবা লাইফমশিং মফমসিদা লৈ, মরম অসিনা ভারত, মরুওইনা বৃন্দাবন অসি তাইবং মালংপানসিদা খ্বাইদগী মরুওইবা মফমনি, বৃন্দাবন অসি বৈকুন্থ গ্রহ পুম্নমক্কী হৌরকফম্নি, দ্বারিকাগী হৌরকফম্নি, তাইবং খুৎশেম পুম্নমক্কী হৌরকফম্নি, মরম অসিনা ঐনা ভারতপু নুংশি।
পি.এম. সর: থাগৎচরি জাদুরানি জী। হরে কৃষ্ণ!
মরূপশিং, মালেমগী মীওইশিংনা ঙসি ভারতকী স্পিরিচুএল সিস্তেম অমসুং ৱাংউলোন্দা পুক্নিং চঙলকপা মতমসিদা অসিগুম্বা অথোইবা চৎনবী অসিবু মাঙদা পুখৎনবগী থৌদাং অমসু ঐখোয়দা লৈরি। মুৎখ্রবশিং হুন্দোক্লম্লবসি মফম মতম নাইদবশিংদি মাঙদা পুদুনা চৎপা তাই। ঐখোয়গী কুমহৈশিং পাঙথোকসি, মখোয়গী কাঙলোনগী ৱাহন্থোক অমদি মদুনা তাক্লিবশিং খঙজিন্সি। মসিদা নত্তনা কুমহৈ খুদিংদা নুংগী ওইবা পাউজেল অমমম য়াওরি; মসিদা থৌগল্লোনসু য়াওরি। ঐখোয়না মসি খঙজিনবতা নত্তনা পুন্সিগী শরুক অমা ওইহনগদবনি অমদি লাক্কদৌরিবা মীরোলশিংদসু থংথরমগদবনি। ইরৈচা পুম্নমক্তা ঐনা অমুক্কা হন্না জন্মস্থমিগী নুংঙাইরবা য়াইফ পাউজেল পীজরি।
ঐগী নুংশিরবা ইরৈচাশিং, কোরোনাগী মতমসিদা, ঐনা পল্লমগদবা লু নানবগী তোঙান তোঙানবা মশক মওংশিংদি; ঐনা শুম খনবদা হীরম অসিদা হন্থরকপা মতৌ অমা উবা ফংলি। লু-নানবগী কেম্পেন অসি খজিক্তং ওইরবসু হন্থহল্লোই হায়না ঐঙোন্দা ফাওই। লৈবাক শেমগৎনবগী মীপুম খুদিংমক্কী থৌরাংনা ঐখোয় পুম্নমক্কী চাউখৎ খোঙজেল হেনগৎহল্লি অমদি করিগুম্বা খরা তৌনবগী অনৌবা পাঙ্গল হাপ্তুনা পুক্নিং থৌগৎলি, থাজবা পীরি, ঐখোয়গী ফিরেপকী অনৌবা ৱাহন্থোক পীরি। স্বচ্চ ভারত অভিয়ান হায়রিবা ৱাফম অসি হেক পুথোরকপদা ইন্দোর হায়রিবা মমিংসিসু য়াওরকই মরমদি ইন্দোরনা লু-নানবগী মরমদা মশাগী ওইবা তোপ তোপ্পা মশক অমা শেমগৎচখ্রে অমদি ইন্দোরগী মীয়ামবুসু তরাম্না ওকপিফম থোকই। ঐখোয়গী ইন্দোরনা চহি কয়া ‘স্বচ্চ ভারত রেঙ্কিং’দা অহানবা তাদুনা লাক্লি। হৌজিক্তি ইন্দোরগী মীয়াম্না স্বচ্চ ভারতকী রেঙ্কিং অসিদা পেন্থোক্তুনা লৈবা পামদ্রে, মখোয়না মাঙদা চঙশিনবা পাম্লি, অনৌবা খরা তৌবা পাম্লি। অদুগা হৌজিক মখোয়না ‘ৱাতর প্লস সিতী’ অমা ওইনবা ফিরেপ লৌদুনা মখোয়গী মতিং ফুদোক্তুনা মসিগীদমক হোৎনরি।
‘ৱাতর প্লস সিতী’ হায়বদি সিৱেজ অমত্তা ত্রীতমেন্ত তৌদনা মীয়ামগী ঈশিংগী হৌরকফমশিংদা থাদদবা ময়োল্লমদুবুনি। মফমসিদা মীয়াম্না মশানা থোরক্তুনা মখোয়গী খোঙলমশিং সিৱর পরিংদা শমজিন্নরক্লি। লু-নানবগী কেম্পেন অমসু হৌখ্রে অমদি মসিনা মরম ওইরগা সরসৱতি অমসুং কান্হ তুরেলদা তাশিল্লম্বা অমোৎপা ঈশিংগী চাং মশক থোক্না হন্থরে অমদি মদুগী মতুং ইন্না ফীভম ফগৎলকপা উরে। ঙসিদি, লৈবাকসিনা নীংতম্বগী অমৃত মহোতসব পাঙথোক্লিবসিদা স্বচ্চ ভারত অভিয়ানগী খোঙফমশিং কৈদৌঙৈদসু হন্থহল্লোইদবনি হায়বা ৱাফম ঐখোয় পুম্নমক নীংশিংমিন্নগদবনি। লৈবাকসিদা ‘ৱাতর প্লস সিতী’ মশিং য়াম্লিবমখৈ লু-নানবা হেনগৎলক্কনি, ঐখোয়গী তুরেলশিংসু লু-নাল্লক্কনি অমদি ঈশিং য়োক্নবগী মীওইবগী থৌদাংবুসু ঐখোয়না পাঙথোকপা ঙমগনি।
মরূপশিং, ঐগী মাঙদা বিহারগী মধুবানিদগী লাকপা খুদম অমা লৈ। মধুবানিগী দোক্তর রাজেন্দ্র প্রসাদ এগ্রিকলচরেল য়ুনিভর্সিতীগা লমদমদুগী কৃসি বিজ্ঞান কেন্দ্রগা খুৎশম্নদুনা শিংথানিংঙাই ওইবা থৌরাং অমা পায়খৎলি। স্কিম অসিদগী লৌমীখক্তনা কান্নবা লৌবদা নত্তনা মসিনা স্বচ্চ ভারত অভিয়ানদা অনৌবা খোঙজেল হাপ্লি। য়ুনিভর্সিতী অসিগী থৌরাং অসিগী মমীং – “সুখেত মোদেল” হায়না কৌই। সুখেত মোদেলগী পান্দমদি খুঙ্গঙশিংদা পোলুসন হন্থহনবনি। মোদেল অসিগী মখাদা অমাং অশোয় অমসুং য়ুমগী ফত্ত-হৌদিশিং খুঙ্গঙগী লৌমীশিংদগী খোমগৎলগা খুঞ্জাশিংদা চাকথোং গ্যাস সিলিন্দরগী শেল পীবনি। খুঙ্গঙদগী খোমজিল্লকপা ফত্ত-হৌদিশিংদগী ভর্মিকম্পোস্ত শেমবগী থবকসু চঙশিল্লি। মরম অসিনা সুখেত মোদেলগী লায়না উবা ঙম্বা কান্নবা মরি লৈ। অমনা খুঙ্গং অদু পোলুসন লৈহন্দ্রে; অনিসুবদা খুঙ্গং অদুদা ফত্ত-হৌদি লৈত্রে, অহুমসুবদা এল.পি.জি. সিলিন্দরগী শেন্ফম খুঞ্জাশিংদা ফংলে অমদি মরিসুবদা খুঙ্গংদুগী লৌমীশিংদা বাইও-ফর্তিলাইজর ফংহল্লে। অসিগুম্বা থৌরাংসিনা ঐখোয়গী খুঙ্গংশিংগী মপাঙ্গল কমদৌনা হেনগৎহনবগে হায়বসিদা অদোম ৱাখল খনবিয়ু। মসি ইরোমদোম লেপচনবগী পাম্বৈনি। লৈবাকসিগী পঞ্চায়ত খুদিংমক্না মখোয়গী খুঙ্গংশিংদা অসিগুম্বা মখলগী করিগুম্বা থৌওংশিং পায়খৎনবা খনবিয়ু হায়না ঐনা হায়জরি। অদুগা মরূপশিং, ঐখোয়না পান্দম অমগা লোয়ননা খোঙ থাংলকপদা মহৈ ফংবা হায়বসি শোয়দ্রবনি। তামিল নাদুগী সিবঙ্গনা দিস্ত্রিক্তকী কাঞ্জিরঙ্গল পঞ্চায়ততা য়েংবিয়ু। পীক্লবা পঞ্চায়ত অসিনা করি তৌরিবগে হায়বা য়েংবিয়ু, মফমসিদা ফত্ত-হৌদিদগী লন শেমবগী অতোপ্পা মোদেল অমা উবা ফংগনি। গ্রাম পঞ্চায়ত অসিদা মফমদুগী মীওইশৎংনা মখোয়গী খুঙ্গংগী ফত্ত-হৌদিদগী মৈ পুথোকপগী মশাগী ওইবা প্রোজেক্ত অমা হৌখ্রে। খুঙ্গং পুম্বদগী খোমজিল্লকপা ফত্ত-হৌদিদগী মৈ পুথোক্লি অমদি মদুদগী লেমহৌবা পোৎলমশিংনা তিলহাৎ হিদাক ওইনা য়োল্লি। খুঙ্গংগী পৱার প্লান্ত অসিগী মঙমদি নোংমদা ফত্ত-হৌদি তন অনি দিসপোজ তৌবনি। পৱার প্লান্ত অসিদগী পুথোরকপা মৈনা খুঙ্গং অদুগী লম্বীগী মৈশিং থান্নবা অমদি অতৈ মথৌ তাবশিংদা শীজিন্নরি। স্কিম অসিদগী তুংশিল্লকপা শেন্ফম্না পঞ্চায়ত অসিনা অতৈ চাউখৎ থৌরাংশিংদা শীজিন্নরি। হৌজিক্তি হায়বিয়ু, তামিল নাদুগী সিভঙ্গনা দিস্ত্রিক্তকী অপীকপা পঞ্চায়ত অসিনা লৈবাক মীয়ামদা করিগুম্বা খরা তৌনবগীদমক পুক্নিং থৌগৎপরা থৌগত্তবরা হায়বিয়ু। মখোয়না অঙকপা কয়া ফংখ্রে, ফংদবরানে?
ঐগী নুংশিরবা ইরৈচাশিং, ‘মন কি বাত’ অসি ভারতকী ঙমখৈ মনুংখক্তদা পুন্দুনা লৈত্রে। মালেমগী কাচিন কোয়া কয়াদা ‘কন কি বাত’কী মরমদা খন্নবা কয়া লৈরে। অদুগা ঐঙোন্দা অনৌবা ঈ-পাউ কয়া পীরকপা মপান লৈবাকশিংদা লৈবা ভারতকী ফুরুপচা কয়াসু লৈরি। অদুগা মপান লৈবাকশিংদা পায়খৎলিবা তোপ তোপ্পা থৌরমশিংগী মতাঙদসু ‘মন কি বাত’ অসিদা ময়ামগী মফমদা পাউদম্বা পাম্মি। ঙসিমকসু, ঐনা অসিগুম্বা মীওই খরা শক্তাকপা পাম্মি, অদুবু মদুগী মমাঙদা ঐনা ওদিও অমা থাবা পাম্মি। মুন্না তাবিয়ু।
##
[रेडियो युनिटी नाईन्टी एफ्.एम्.-2]
नमोनमः सर्वेभ्यः | मम नाम गङ्गा | भवन्तः शृण्वन्तु रेडियो-युनिटी-नवति-
एफ्.एम् –‘एकभारतं श्रेष्ठ-भारतम्’ | अहम् एकतामूर्तेः मार्गदर्शिका एवं रेडियो-
युनिटी-माध्यमे आर्.जे. अस्मि | अद्य संस्कृतदिनम् अस्ति | सर्वेभ्यः बहव्यः
शुभकामनाः सन्ति| सरदार-वल्लभभाई-पटेलमहोदयः ‘लौहपुरुषः’ इत्युच्यते | २०१३-
तमे वर्षे लौहसंग्रहस्य अभियानम् प्रारब्धम् | १३४-टन-परिमितस्य लौहस्य गलनं
कृतम् | झारखण्डस्य एकः कृषकः मुद्गरस्य दानं कृतवान् | भवन्तः
शृण्वन्तु रेडियो-युनिटी-नवति-एफ्.एम् –‘एकभारतं श्रेष्ठ-भारतम्’ |
[रेडियो युनिटी नाईन्टी एफ्.एम्.-2]
##
মরূপশিং, লোল অসি অদোম খঙবিরমগনি। মসি রেদিওদা সংস্কৃত লোল ঙাঙবনি অমদি ঙাঙলিবা অসি আর.জে. গঙ্গানি। আর.জে গঙ্গা গুজরাত্তা লৈবা রেদিও জোকী কাঙলুপ অমগী মেম্বর অমনি। মহাক্কী অতৈ খোঙলোয়শিংদি আর.জে. নীলম, আর.জে. গুরু অমসুং আর.জে. হেতলনি। মখোয় পুম্নমক গুজরাত্তা, কেবরিয়াদা সংস্কৃ লোল চাউখৎহন্নবগীদমক থবক পায়খৎমিন্নরি। অদুগা অদোমসু খঙবিরমগনি হায়রিবা কেবরিয়া অসি মালেমগী খ্বাইদগী ৱাংবা মীতম, লৈবাকসিগী চাউথোকচনিংঙাই ওইরবা স্তেচু ওফ য়ুনিতী লৈরিবা ভেবরিয়াদুনি ঐনা হায়রিবসি। হায়রিবা রেদিও জোকীশিং অসি মতম অমত্তদা তোঙান তোঙানবা তুপিশিং উপ্পি। মখোয়না লমতাকপা ওইনসু থবক তৌই অমদি কম্ম্যুনিতী রেদিও ইনিসিএতিব, অমা ওইরিবা রেদিও য়ুনিতী ৯০ এফ.এম.সু চলাইরি। হায়রিবা আর.জে.শিং অসিনা মখোয়বু তারিবশিংদা সংস্কৃত লোলদা ৱা ঙাঙদুনা সংস্কৃত্তা ঈ-পাউশিং তম্লি।
মরূপশিং, মতেক অসিদা সংস্কৃতকী মরমদা হায়রি
अमृतम् संस्कृतम् मित्र, सरसम् सरलम् वचः |
एकता मूलकम् राष्ट्रे, ज्ञान विज्ञान पोषकम् |
মসিদা হায়রিবদি, ঐখোয়গী সংস্কৃত লোল অসি য়াম্না নুংশি অমদি য়াম্নসু চম্মি।
লোইনসিল্লোনগী ৱাহৈশিংগী ৱাখল্লোন অমদি মিদিয়মগী খুত্থাঙদা সংস্কৃতনা ৱাখল লৌশিং য়োকখৎলি অমদি অপুনবগী শক্তম শাগৎলি, মপাঙ্গল কনহল্লি। সংস্কৃত লোইনসিল্লোন্দা কনাগুম্বা অমগী পুক্নিং চিংশিনবা ঙম্বা মীওইবা খুন্নাইগী ৱাংউলোন অমদি লৌশিং পুক্কৈ য়াওরি। হন্দক্তা মপান লৈবাকশিংদা সংস্কৃত তম্বিবগী পুক্নিং থৌগৎনিংঙাই ওইরবা থবক পায়খৎলিবা মীওই কয়াগী মরমদা খঙবা ঙমখি। অসিগুম্বা মীওই অমা হায়রগদি মিস্তর রুতজর কোর্তেনহোর্স্তনি, নীংথিনা শকখঙনরবা সংস্কৃত স্কোলার অমদি আইয়রলেন্দা অঙাঙশিংদা সংস্কৃত তাকপিরিবা ওজা অমনি। সংস্কৃত লোলনা ভারত অমসুং আইয়রলেন্দ অমদি নোংপোক্লোমদনা ভারত অমসুং থাইলেন্দগী মরক্তা নাৎকী ওইবা মরী মপাঙ্গল কনখৎহনবদা মরুওইবা থৌদাং লৌরি। দোক্তর চিরাপাত প্রপন্দবিদ্যা অমসুং দোক্তর কুসুমা রক্সামনি অনিমক থাইলেন্দা সংস্কৃত লোল য়োকখৎপদা য়াম্না মরুওইবা থৌদাং লৌরিবনি। মখোয়না থাই লিতরেচর অমসুং সংস্কৃত লোল অনিগী মরক্তা চাংদম্নবগী থবকশিংসু পায়খৎলি। অসিগুম্বা প্রোফেসর অমনা রসিয়াগী মোস্কো স্তেত য়ুনিভর্সিতীদা সংস্কৃত তম্বিরিবা শ্রীমান বোরিস জখারিননি। মহাক্না থিজিন ৱারেং অমদি লাইরিক কয়া ফোঙখ্রে। মহাক্না সংস্কৃত্তগী রসিয়ান লোলদা লাইরিক কয়াসু হন্দোকখ্রে। মতৌ অসুম্না সিদ্নী সংস্কৃত স্কুল অসি মহৈরোয়শিংদা সংস্কৃত লোল তম্বিরিবা ওস্ত্রেলিয়াগী মমিং লৈরবা ইন্সতিত্যুসনশিংগী মরক্তা অমনি। অঙাঙশিংগীদমক্তা হায়রিবা স্কুলশিং অসিনা সংস্কৃত গ্রমার কেম্প, সংস্কৃত প্লে অমদি সংস্কৃত দেনচিংবা থৌরমশিং পাঙথোকই।
মরূপশিং, ইকুই কুইদ্রিবা মতমদা পায়খৎখিবা থৌরাংশিংনা সংস্কৃতকী মরমদা অনৌবা কয়া খঙহল্লে। হৌজিক্তি মায়কৈ অসিদা ঐখোয়গী থৌরাং হেনগৎহনবা মতম ওইরে। ঐখোয়গী পারি পুরিগী লন লুনা খনবা, মাঙহন্দনা থমবা অমদি তুংগী মীরোলদা থংথরম্বা হায়বসি ঐখোয়গী অপুনবা থৌদাংনি… অমদি মসি ফংবা হায়বসি তুংগী মীরোলগী মঙম্নি। হীরমসিদা মীপুম খুদিংমক্না মখোয়গী থৌরাং হেনগৎহনবা মতম ওইরে। মরূপশিং, অসিগুম্বা থৌরাং পায়খৎলিবা মীওই খঙবা লৈরগদি, অদোমগী মফমদা ঈ-পাউ লৈরগদি, মখোয়গা মরী লৈনবা ঈ-পাউ সোসিএল মিদিয়াদা হেসতেগ সেলেব্রেতিং সংস্কৃত হায়বসিগা লোয়ননা থাগৎপিরকউ।
ঐগী নুংশিরবা ইরৈচাশিং, নুমিৎ খরগী মতুংদা ‘বিস্বকর্ম জয়ন্তি’সু পাঙথোক্লগনি। মতাঙসিদা ভগবান বিস্বকর্ম অসি মালেম লৈশেম্লকপদা শেম শাবগী মতিক্কী খুদম চাংদম অমা ওইনা লৌনৈ। ফি তুবা ওইরবসু, সোফ্তৱ্যার নৎত্রগা সেতলাইত ওইরবসু, পুম্নমকসি ভগবান বিস্বকর্মগী মশিন্নি। ঙসি মালেমসিদা স্কিলশিং অসি অনৌবা মওংদা শকখঙনরবসু, ঐখোয়গী লাইনীংবশিংনা চহি লিশিং কয়া স্কিল অমসুং মসিগী থাক্তা মীৎয়েঙ থমদুনা লাক্লি। মখোয়না স্কিল, তেলেন্ত, এবিলিতীগা লাইনিংগা মরী শমজিন্নদুনা ঐখোয়গী পুন্সিগী শরুক অমা ওইহল্লম্মি। ঐখোয়গী ভেদশিংনা সুক্তা কয়াসু ভগবান বিস্বকর্মদা কত্থোক্কলম্মি। অচৌবা শেম শাবা অমা লৈবদা, অনৌবা অমদি অচৌবা থবক অমা হেক্তা পায়খৎপদা ঐখোয়গী পুরানশিংনা মখোয়বু ভগবান বিস্বকর্মদা কত্থোক্নরম্মি। মসি মওং অমদা মালেমসিদা শেমগৎ শাগৎলিবা পুম্নমক স্কিলগী খুত্থাঙদা ওইরকপা ঙাক্তনি হায়না তাকপনি। মসিমক্নি ভগবান বিস্বকর্মগী মপোক নুমিৎ পাঙথোকপগী অমদি মহাকপু খুরুমবগী নুংগী ওইবা ৱাহন্থোক। অদুগা মসি ঐখোয়গী পুরানশিংদসু ইরম্মি:
‘विश्वम कृत्-सन्म कर्म व्यापारो यस्य सः विश्वकर्मा’
মসিগী ৱাহন্থোক্তি, শেম শাবগী থৌরম পরিংদা থবক পুম্নমক তৌরিবদি বিস্বকর্মনি হায়বনি। ঐখোয়গী পুরানশিংগী মীৎয়েঙ থম্লগদি, শেমগৎ শাগৎলিবা ময়ামসিদা ঐখোয়গী অকোয়বদা লৈরিবা খুৎ-শা হৈরবা মীওই ময়ামসি ভগবান বিস্বকর্মগী চাদা নাউদাশিংনি। অসিগুম্বা মীওইশিং অসি য়াওদবা ঐখোয়গী পুন্সি তম্বা ঙমদে। খনবিয়ু, অদোমগী য়ুমদা ইলেক্ত্রিসিতীগী প্রোব্লেম লৈরবদি অমদি অদোম্না ইলেক্তিক্সিয়ন অমা থিবা ফংদ্রবদি কমদৌগনি? অদোম চাউনা খুদোংচাদবা মায়োক্নগনি! অসিগুম্বা মীওইশিং লৈরম্বনা ঐখোয়গী পুন্সি পরিং চুম্না চৎলিবনি। অদোমগী অকোয়বদা য়েংবিয়ু; য়োৎ শুবা ওইরবসু, চফু শাবা, উ শুবা, মৈ শেম্বা, য়ুম মচু শঙবা, ৱাইশিৎ লমশেংবা শিন্মী নৎত্রগা মোবাইল-লেপতোপ শেম্বা মীওই ওইরবসু মখোয় পুম্নমক মখোয়গী হৈশিংবদুগী মতুং ইন্না খঙনরিবনি। হৌজিক মতমগী মওংদা হায়রগদি মখোয় পুম্নমক বিস্বকর্ম ঙাক্তনি। অদুম ওইনমক মরুপশিং, মসিদা অতোপ্পা শক্লোন অমা লৈরি অমদি মসিনা করিগুম্বা মতমদা নুংনাংনিংঙাই ওইহল্লি। নাৎ, চৎনবী, ৱাখল্লোন, হৈশিংবা, মেনপৱারগা ভগবান বিস্বকর্মগা মরী শমজিন্নরিবা ঐখোয়গী লৈবাকসিগী ফীভম অমদি মসি কমদৌনা হোংলক্লিবা… মতম অমদা ঐখোয়গী কৌসাল্য, ঐখোয়গী লোত্তুনা লৈবা হৈশিংবসিনা ঐখোয়গী ইমুং মনুংগী পুন্সিদা, খুন্নাইদা, লৈবাক্কী পুন্সিদা ইথিল পীরম্মি। মীনাই নাইথাংগী মতমদা অসিগুম্বা হৈশিংবশিংগী মফমদা পীরম্বা ইকায়খুম্নবা অদু তপ্না তপ্না মাঙখিরম্মি। হৈশিংবগা মরী লৈনবা থবক থৌরমশিং হন্থবা থাক্কীনি হায়না খন্নবা হৌরকখি। অদুগা হৌজিক্তি য়েংবিয়ু, ঙসিদি মালেম পুম্বনা স্কিলদা মীৎয়েঙ থম্লক্লি। ভগবান বিস্বকর্ম ইরাৎপগী থৌরমসি চুম্নগী লাইগী শোয়দনবা তৌবনা মপুং ফারোই। ঐখোয়না হৈশিংবা কয়াবু ইকায় খুম্নবা তাই, ঐখোয়না স্কিল ফংনবা কন্না হোৎনবা তাই। ঐখোয়না স্কিল ফংবদা চাউথোকচবা ফাওগদবনি। ঐখোয়না করিগুম্বা অনৌবা অমা তৌবা মতমদা, করিগুম্বা অনৌবা ৱাখল্লোন পুথোকপদা, খুন্নাইদা কান্নগদবা খরা শেমগৎপদা, মীয়ামগী পুন্সি লায়থোকহল্লবা মতমদা ঐখোয়গী বিস্বকর্ম ইরাৎপগী ৱাহন্থোক লৈগদৌরিবনি। ঙসিগী মালেমসিদা স্কিল লৈবা মীয়ামগী খুদোংচাবা অৱাৎপা লৈতে। স্কিলনা চাউখৎপগী লম্বী কয়া শেম্লি। লাক্লো, হন্দক্তি ভগবান বিস্বকর্ম ইরাৎপগা লোয়ননা মহাক্কী পাউজেলসু ইন্নবা ৱাশক্লসি। ঐখোয়না ইরাৎপগী ৱাখল্লোন অসি স্কিলগী মরুওইবা খঙবা, অমদি স্কিল লৈবা মীওইশিংবু মখোয়না তৌরিবা থবক্কী মওং মথৌ খায়দনা ইকায় খুম্নবা উৎপনা ওইহনবগদবনি। হৌজিক ঐখোয়গী নীং তম্বগী ৭৫শুবা চহিনি। চহি অসিদি ঐখোয়না নুমিৎ খুদিং অনৌবা ফিরেপ লৌগদবনি, অনৌবা খনগদবনি, অমদি করিগুম্বা অনৌবা খরা তৌনবগী ইথিল চেৎশিনহনগদবনি। ভারতনা নীংতম্বগী চহি চাম্ম মপুং ফারকপা মতমদা হায়রিবা ফিরেপশিং অসিনা মায় পাকপগী য়ুম্ফম ওইগদৌরিবনি। হায়রিবা তাঞ্জা অসি ঐখোয়না নান্থোকহনফদে। মসিদা ঐখোয়গী লৈজবী থাদুনা হোৎনগদবনি। অদুগা হায়রিবা থৌরাং কয়াসিগী মরক্তা ঐখোয়না কাউরোইদবা ৱাফম অমদি, হিদাকসু, চেকশিনবসি, ভেক্সিন কাপথোকপিয়ু অমদি চেকশিনবিয়ু। লৈবাকসিদা ভেক্সিন দোজ করোর ৬২ হেন্না কাপখ্রে, অদুবু ঐখোয় হৌজিকসু চেকশিনগদবনি, মীৎ শিংগদবনি। অদুগা মতম পুম্নমক্তা অদোম্না করিগুম্বা অনৌবা অমা তৌবদা, অনৌবা অমা খনবদা, ঐবুসু মদুদা য়াওহনবিয়ু। ঐনা অদোমগী ফাওনচে অমদি পাউজেলশিংগীদমক ঙাইদুনা লৈগদৌরিবনি। হায়রিবা পাউজেলসিগা লোয়ননা লাক্কদৌরিবা কুমহৈশিংগীদমক্তা ময়াম পুম্নমক্কী মফমদা য়াম্লবা য়াইফ পাউজেল পীজরি।
য়াম্না থাগৎচরি।
খরুমজরি!
Every medal is special.— PMO India (@PMOIndia) August 29, 2021
When India won a Medal in Hockey, the nation rejoiced. And, Major Dhyan Chand Ji would have been so happy. #MannKiBaat pic.twitter.com/0pjtzwA11d
India’s youth wants to do something new and at a large scale. #MannKiBaat pic.twitter.com/3o48mp3uR7— PMO India (@PMOIndia) August 29, 2021
PM @narendramodi applauds India’s Yuva Shakti during today’s #MannKiBaat. pic.twitter.com/lPer6vpY41— PMO India (@PMOIndia) August 29, 2021
India’s space sector reforms have captured the imagination of the youth. #MannKiBaat pic.twitter.com/0rJ0pDQxAN— PMO India (@PMOIndia) August 29, 2021
Ask any youngster what he or she wants to do and a common answer will be - start up.— PMO India (@PMOIndia) August 29, 2021
The start up sector is very vibrant in India. #MannKiBaat pic.twitter.com/93xo006liM
India’s youth is giving emphasis to quality. #MannKiBaat pic.twitter.com/gVd7S4ItrG— PMO India (@PMOIndia) August 29, 2021
India is cheering for our #Paralympics contingent.— PMO India (@PMOIndia) August 29, 2021
At a larger level, there is renewed momentum towards sports across India.
Our fields must be full of players. #MannKiBaat pic.twitter.com/9Is8JBAr80
We recall the noble teachings of Bhagwan Shri Krishna. #MannKiBaat pic.twitter.com/0zrTxKbkXz— PMO India (@PMOIndia) August 29, 2021
Hear an interesting interaction between PM @narendramodi and Jadurani Dasi Ji, who has done pioneering work in Bhakti Art. #MannKiBaat https://t.co/L0bzuAGXdP— PMO India (@PMOIndia) August 29, 2021
Indian culture and spirituality are gaining popularity globally. #MannKiBaat pic.twitter.com/mq47I66mkz— PMO India (@PMOIndia) August 29, 2021
Keeping the momentum towards furthering Swachhata. #MannKiBaat pic.twitter.com/9DUO1mq3iH— PMO India (@PMOIndia) August 29, 2021
If you know about people who are doing commendable work to popularise Sanskrit, write about them on social media using #CelebratingSanskrit. #MannKiBaat pic.twitter.com/YsyvLWs67E— PMO India (@PMOIndia) August 29, 2021
Paying homage to Bhagwan Vishwakarma. #MannKiBaat pic.twitter.com/tPGM8LWeaz— PMO India (@PMOIndia) August 29, 2021
Need of the hour is to give importance to skill development. #MannKiBaat pic.twitter.com/pezVk3Y3NU— PMO India (@PMOIndia) August 29, 2021